
Gobierno no apapia nada di ‘aanwijzing’ cu CAft 

Pa gobierno, preocupacion riba entrada incidental ta ‘genuino’ 



Gob/erno diAruba 


ORANJESTAD - Prome 
Minister Evelyn Wever- 
Croes a referi na e reunion 
cu conseho di minister ta- 
batin cu Colegio di Super- 
vision Financiero (CAft) 
siman pasa. 

E1 a aclaria cu den e reunion 


aki no a wordo trata e asunto 
di e ‘aanwijzing’ (instruccion) 
cu CAft a conseha pa Con- 
seho di Minister di Reino pa 
Aruba. E prome mandatario a 
bisa cu esaki no ta un asunto 
cu como gobierno nan tin cu 
atende cu CAft cu ta un orga- 
no di supervision fmanciero. 


Sino cu esaki ta un asunto cu 
nan mester atende politica- 
mente cu Hulanda. 

Tin varios preocupacion 
‘genuino’ cu e prome man- 
datario ta reconoce cu CAft 
a trece dilanti durante nan 
reunion cu Conseho di Min- 


ister. Ta asina cu aunke CAft 
ta haya cu pais Aruba no ta 
haciendo suficiente y cu no ta 
tumando suficiente medida, 
gobierno ta compronde nan 
preocupacion. Pero nan no ta 
comparti cu CAft e forma cu 
nan kier pa gobierno haci’e. 

"Nos a bisa nan cu nos ta 
trahando riba alternativa y 
menos medida," el a bisa. E 
tin comprension cu ya caba 
pueblo ta cargando hopi, 
pero lamentablemente e situ- 
acion di fmansa publico no ta 
wordo sanea pronto. 

Puntonan di preocupa- 
cion 

E mandatario a indica cu loke 
CAft a trece den prensa ta e 
mesun preocupacion cu nan 
a trece den nan reunion tam- 
be. CAft ta spera cu gobierno 
lo alcansa e norma di deficit 
acorda den presupuesto 2019 
di un deficit di 25 miyon flo- 
rin of 0.5% di e GDR Pero pa 
2020 -cu ainda gobierno ta 
trahando riba e presupuesto 
aki- CAft tin su preocupacion 
muy particularmente riba 
gasto di personal y belasting 
plan. 

Pa loke ta e dos punto di 
preocupacion aki di CAft, e 
prome mandatario a bisa cu 
gobierno tambe ta comparti e 
preocupacion aki, pero gobi- 
erno tin nan prioridad y nan 
ta trahando riba dje. Pa loke 
ta e gasto di personal, el a bisa 
cu gobierno tin un plan y a 
base di esaki, nan tin cu per- 
cura pa no surpasa e suma di 
479 miyon florin na salario di 
ambtenaar, y percura tambe 
pa 2020 por baha mas. 

Pa cu e tema di belasting plan, 
Premier Wever-Croes a bisa 
cu den nan reunion cu CAft, 
gobierno a trece dilanti cu e 


colegio di supervision aki no 
mester mira cu e fondonan 
cu Aruba mester pa cumin- 
sa paga su debe mester bini 
solamente di belasting. Di un 
banda e por bin di belasting; 
pero di otro banda e por bini 
di otro entradanan cu gobi- 
erno mester genera pa cera e 
buraco den e presupuesto di 
pais Aruba. Den esaki nan a 
duna nan splicacion. 

Entrada incidental 

Otro preocupacion di CAft 
cu premier Wever-Croes ta 
reconoce como uno ’genu- 
ino' ta esun cu e dependen- 
cia di entrada incidental ta 
demasiado grandi, locual ta 
trece riesgo cu ne. 

Pues e ta haya cu sin duda 
e ta un preocupacion, si bo 
ta basa bo mes riba entrada 
incidental y no structural. 
Sinembargo -el a bisa- cu na 

2019 esey no ta e caso. Nos 
ta logrando nos presupuesto a 
base di entrada pa atende cu e 
gasto di personal via entrada 
structural. Pa presupuesto 

2020 cu nan ta cerando, e no 
ta mira un riesgo tampoco. 

E1 a bisa cu e echo ta cu pais 
Aruba por keda haya entrada 
incidental, pero e no mester 
ta ariba di locual nan tin pal- 
abra. E ta haya lamentabel cu 
den e palabracion cu a wordo 
haci, Hulanda no kier pa go- 
bierno uza entrada incidental 
pa inverti den scol, cas di an- 
ciano, etc... sino cu e entrada 
aki mester wordo uza pa paga 
debe. 

E prome mandatario a declara 
cu nan tambe ta preocupa cu 
e parti di entrada incidental 
y nan ta monitor constante- 
mente pa cumpli cu e nor- 
manan cu decision structural. 


Ley di retiro obligatorio lo caba di elimina e overtolligheidspoule 


ORANJESTAD - Otro 
tema cu Prome Minis- 
ter Evelyn Wever-Croes 
a referi na dje durante e 
conferencia regular di go- 
bierno di dialuna, ta esun 
di ’overtolligheidspoule.’ 

Practicamente e pool aki a 
baha cu un 59%. Premier 
Wever-Croes a bisa cu meta 
di gobierno ta pa Wertol- 
ligheidspoule' bira cero y 
elimina esaki. Pero e mester 
keda un compromiso di cada 
gobierno cu ta yega Bestuur- 


skantoor. 

Den su reunion cu CAft di 
diabierna ultimo, gobierno 
a informa e colegio di su- 
pervision aki cu ora gabinete 
Wever-Croes a sinta, nan ta- 
batin 73 persona den e pool 
di empleadonan publico cu a 
wordo poni un banda y man- 
da cas, ganando un salario for 
di gobierno. 

E ta algo cu nan como go- 
bierno no ta acepta. Ya caba 
nan a logra pa baha di 73 te 


na 30 e cantidad di persona 
den Wertolligheidspoel,’ 
pero el lo prefera pa ta na 
cero. Pero e ley pa yega na e 
ultimo fase aki, no ta cla ai- 
nda pa su implementacion, 
debi cu nan ta atendiendo cu 
otro prioridadnan. 

Sinembargo nan ta trahando 
pa ubica e 30 empleadonan 
publico aki un caminda den 
aparato gubernamental of pa 
retira nan for di servicio di 
gobierno. 


E prome mandatario a spli- 
ca cu esunnan cu no ta den 
’overtolligheidspoeF mas, un 
grupo di 13 persona a bay 
den unidad nobo cu gobi- 
erno a lanta pa atende cu e 
peticion di asilo. E otronan 
a wordo re aloca den aparato 
gubernamental. Tambe al- 
gun di nan a bay cu retiro y 
otronan a wordo retira. 

Di e 30 persona cu tin ainda, 
un parti di nan ta emplead- 
onan publico cu denter di 
poco lo baha cu pensioen, 


y otronan cu no por wordo 
aloca. Pero tambe tin e caso 
di personanan cu ta nenga e 
diferente chens cu ta wordo 
duna a base di nan nivel di 
estudio y preparacion. Den 
e caso aki, gobierno mester 
di e ley cu nan kier bin cune 
di un retiro obligatorio y cu 
ainda no ta cla. E ta reconoce 
cu ta facil pa yena e Wertol- 
ligheidspoel,' pero e trabou 
mas dificil ta pa haci bashi 
bek. 

Minister Andin Bikker tocante mocion di Parlamentario VanDam: 

‘Nos ta pidi un aclaracion di Hulanda pasobra e ta daña e bon relacion’ 



ORANJESTAD - Ayera 
mainta Minister di Husti- 
cia Andin Bikker a ofrece 
un conferencia di prensa 
pa splica e situacion cu tin 
di haber cu e mocion di e 
parlamentario Hulandes 
van Dam y e comienso di 
proceso di mantencion 
di compleho di Corte di 
Husticia. 

Bikker a trece dilanti su de- 
claracion di loke ta trata e 
mocion di e Parlamentario 
Hulandes Van Dam, el a bisa 
cu e mocion aki ta caminda 
pa propone cambionan den 
statuut pa haci husticia un 
tema di Reino. 

Tocante esaki, el a confirma 
cu e mocion a wordo sus- 
pendi pero e Parlamentario ta 
sigui riba e tema y por mira 
cu e no ta representa un por- 
centahe grandi di voto, ‘nos 
ta puntra nos mes, si esaki ta 
un opinion di Hulanda, pa- 
sobra si nos ta wak Hulanda 
mes, cu tur respet tin dife- 
rente retonan’, un di nan ta 
un reporte cu recientemente 
a sali den cual ta bisa cu Am- 
sterdam tin retonan grandi 
pa loke ta trata criminalidad 
y otro ta un funcionario Den 
Haag cu a retira pa sospecha 
di corupcion. 

Di parti di Aruba, Bikker a 
expresa cu e no ta bay papia di 
retonan, pa motibo cu sem- 
per husticia ta keda un cos cu 
ta keda evoluciona y tampoco 
lo recomenda pa husticia di 
nan pa Union Europeo di lo 
cual nan ta haci parti. 


“Nos ta haya hopi remarca- 
bel cu nos ta tuma nota cada 
biaha cu un parlamentario ta 
keda insisti riba e tema aki, 
wak den bo cas prome”, Bik- 
ker a sigura. 

Di mesun manera, Bikker 
a comenta cu e argumento 
di van Dam no ta convence 
ningun hende, ni Gobierno 
di Aruba ni Parlamento, el a 
bisa cu a reuni cu Parlamento 
den comision di Husticia dos 
siman pasa y a papia tocante 
e tema aki y su reaccion ta cu 
no tin interes riba e tema aki. 

Ademas, el a señala cu loke 
nan kier ta pa haya claridad 
riba e tema aki pa motibo 
cu na januari ministernan di 
Husticia semper ta bin hunto 
pa delibera riba temanan di 
interes mutuo a base di igual- 
dad y Aruba mester di un 
claridad un rato pa sa si esaki 
ta e ambiente cu ta reinando 
na Hulanda. 

Minister mes a sigura cu den 
statuut e temanan kico ta di 
reino y kico no ta di Reino ta 
delinea y den e caso aki e par- 
lamentario di Tweede Kamer 
no por dicidi pa Aruba riba e 
tema aki, ‘p’esey nos pidi un 
aclaracion di Hulanda riba 
esaki, pasobra e ta daña e bon 
relacion y cooperacion cu nos 
tin cu nan riba diferente tema 
y nos no kier cu e relacion a 
wordo stroba’, Minister Bik- 
ker a manifesta. 

Di loke ta referi pa e proceso 
pa cu mantencion suspendi di 


compleho di Corte di Husti- 
cia por a cuminsa, Bikker a 
splica cu desde 2014 comple- 
ho corte comun di Husticia 
ta wardando riba Gobierno 
riba un contesta pa bay over 
riba e mantencion di edificio 
di compleho di Corte, esey ta 
edificio monumental. 

Tocante esaki, el a sigura cu 


nan a haci un inventarisacion 
y nan a haya dos concepto di 
contract cu pa añanan caba e 
corte comun a pidi pa wordo 
formalisa y nan no a haya 
atencion riba esaki, tambe 
a confirma cu nan a revisa y 
ahusta e contract aki pa wak 
kico mester na base di dife- 
rente departamento di Go- 
bierno y conhuntamente cu 


Minister di Finansa y Min- 
ister di Infrastructura nan a 
formalisa e contract ey pa fi- 
nalmente inicia e proceso pa 
un destaho publico pa esaki 
lo wordo inicia. 

“Nos ta hopi contento pa e 
compleho cu ta un monu- 
mento a haya su debido aten- 
cion”, el a fmalisa. 


Interpol na Aruba den programa di cooperacion internacional 



ORANJESTAD - Ayera 
Minister di Husticia An- 
din Bikker a informa cu 
den cuadro di coopera- 
cionnan internacional e 
siman aki lo bin bishita di 
representantenan di In- 
terpol. 

Manera Bikker a anuncia, un 
aña caba a ser institui un ser- 
vicio cu ta encarga cu sigu- 
ridad y Cyber Crime, acto 
y prevencion di terorismo, 
pero tambe e ekipo di Inter- 
pol y cooperacion internacio- 
nal aki den un mundo cu ta 
cambia, cu ta evoluciona y cu 
tin diferente dimension, por 
ehempel, criminalidad on- 
line y asina por uza tur coop- 
eracion na base di igualdad 
mutuo cu por haya di nan. 


Den dimension di Interpol, 
Bikker a splica cu nan ta ex- 
plorando con mas por duna 
contenido na e cooperacion 
aki, manera cu siman pasa 
Bikker tabata na Washington 
y eynan tambe a explora e po- 
sibilidad di mas cooperacion 
cu Merca cu ta e partner mas 
economico di Aruba. 

Tocante esaki, el a comenta 
cu nan tin diferente acuerdo 
cu proximamente lo yega na 
dje y na mesun dimension 
wak con por haya mas coop- 
eracion internacional. 

“Nos ta explorando e posibil- 
idad di presenta cierto aplica- 
cionnan pa e organo Interpol 
por formalisa e ampliacion 
di cooperacion aki”, Bikker a 
declara. 

Job fair pa esunnan interesa den un carera militar 




bombero. 


Pa e oportunidad aki hende 
homber y hende muhe por 
inscribi pa estudio militar. 
E no ta manera mariniers 
camp. “E ta asina cu dama y 
cabayero ta haya oportunidad 
pa haci civil tambe y sigui cu 
e parti militar.” 


E perfil cu nan ta busca ta 
edad minimo di 16 aña y 
haltura di 1.55cm. Tambe 
por bisti bril of lens pero un 
grado di -6. Tin algun otro 
rekisito cu ta wordo poni y tin 
asina diferente posibilidad cu 
tur hende cu diploma VWO, 
HAVO, EPI, EPB, MAVO cu 
por upgrade y diferente nivel 
pa drenta. 


Tambe a wordo splica cu 
esaki ta importante mirando 
cu awendia tin scarsedad den 
varios ofishi. E ta bisa cu tin 
famia na Hulanda cu no kier 
haya yiu, anto no tin hoben 
pa sostene e tarea cu e pais 
tin. 


ORANJESTAD - Dialuna 
mainta durante un con- 
ferencia di prensa, Minis- 
ter Rudy Lampe (RED) a 
duna un anuncio pa e ‘job 
fair’ cu lo tuma luga e si- 
man aki. Pa tur hoben cu 
ta interesa den cuminsa 
un carera militar. Ministe- 
rio di Defensa di Hulanda 
lo ta presenta na Aruba pa 
duna informacion. 

E job fair lo tuma luga dia- 
mars 29 di october na San 
Teresita San Nicolas, diaran- 
son 30 di october na Santa 
Cruz Centro Deportivo y 
diabierna na Playa, EPI Se- 
roe Blanco. Durante e tres 
dia lo duna informacion parti 
mainta di 9or pa lor na ho- 
ben cu ya caba tin diploma y 
no ta studia. 

Pa e parti di atardi nan lo duna 
informacion di 2or te cu 6or 
pa esunnan cu ta studiando of 
ta cabando scol asina nan por 
haya informacion na e luga 
menciona. Tambe di e forma 
nan tin oportunidad di haci 
pregunta y mayornan tambe 
por tocante e estudio militar. 

Lampe a informa cu e opor- 
tunidad aki ta uno nobo pa 
e hoben. Despues di varios 
luna di bira minister, el a 
acerca Glenn Rock. Unda cu 
Rock a habri e mandatario 
‘mi bista y horizonte’ riba 
algo cu e no a pensa riba dje. 


Rock mes a probecha e for- 
macion militar na Hulanda. 
E ta mira cu tempo a cuminsa 
pasa y na Aruba no a mira 
oportunidad di e formacion 
aki. “E ta un bunita carera 
cu un hoben ta desea di por 
haci.” 

Nan a ricibi informacion 
di diferente educacion cu 
gobierno di Hulanda. Nan 
a comunidad cu Directie 
Onderwijs. Di Aruba Huis a 
tuma contacto cu Ministerio 
di Defensa. Unda cu nan a 
tuma iniciativa cu por ta asina 
leu pa presenta e siman aki. 

Ministerio di Defensa lo pre- 
senta pa ofrece marina, land- 
macht, luchtmacht y hunto 
cu diferente otro oportuni- 
dad pa hoben cu kier un reto 
den nan bida y ta sinti cu un 
carera asina ta oportunidad 
pa responsabilidad cu ‘nos 
pueblo merece’. 

E mandatario tambe a splica 
cu di parti di Union Europeo 
cu a pasa den dos guera mun- 
dial. Caminda nan a lanta y 
crea un federacion a base riba 
logica di pas y no cu hende ta 
kere cu lo drenta den militar 
pa pleita den guera. 

E1 a continua splica cu UE ta 
comprometi cu pas. Nan ta 
conoci y ta boga ‘mas tanto 
pa posibel solucion diplo- 
matico’. “Si bo ta scoge mili- 
tar no ta pa bay den guera 


sino realmente conociendo 
e politico exterior di UE. 
Henter e funcion di locual ta 
un aparato militar completo. 
Nan ta busca na prome luga 
pa solucion.” 

Lampe ta agrega cu e ta un 
opcion pa hoben y oportuni- 
dad pa cada hoben diferente. 
Pa esunnan cu tin pasion cu 
kier sigui y realisa un estudio 
asina den Reino Hulandes. E 
tarea designa ta defensa mili- 
tar y relacion exterior. Min- 
isterio di defensa ta positivo 
den habri e pari di defensa di 
Hulanda y recluta den terito- 
rio pa mira ‘cu nos hoben por 
scoge carera pa militar’. 


E rekisito pa esunnan cu kier 
drenta ta cu mester ta mas di 
16 aña di edad cu ta pasa leer- 
plicht. Nan ta haya un forma- 
cion cu ta fmancia pa minis- 
terio di defensa. Unda cu e 
studiante no tin debe cu mes- 
ter paga manera prestamo pa 
otro estudio. 


Rock a comparti cu ora el 
a yega Aruba, el a purba pa 
hende por tin oportuni- 
dad pero awo e ta wak cu ta 
positivo y cu hoben por sigui 
nan carera. Rock mes a haci 
landmacht pa un aña despu- 
es luchmact pa 4 aña y haci 


“No ta solamente den carera 
militar pero pa ofishi nos ta 
stipula nos hoben scoge den 
area di ofishi. No pensa den 
dokter, abogado pasobra no 
tin trabou pero locual si tin 
pa hende domina ofishi. Tin 
scarsedad den maestro, en- 
fermero y mas. Anto esey ta 
motivacion cu ta mira rumbo 
Aruba, Corsou, Sint Maarten 
y otro pasobra ta wak’e mane- 
ra un win win situacion pa 
nos hoben por tin otro care- 
ra pa ofrece miho pa nan”, 
Lampe a expresa. 

Pa fmalisa el a bisa cu por 
busca informacion na pagina 
di Directie Onderwijs to- 
cante e job fair. 

Artista Nahliel Marquez: 

‘Cu disciplina y talento bo por bira un icono’ 



ORANJESTAD - Bon Dia 
Aruba a tene entrevista cu 
Nahliel Marquez, un artis- 
ta musical local cu a cum- 
insa descubri su talento y 
pasion pa musica cu edad 
di 13 - 14 aña, y despues 
a ripara cu su meta ta pa 
yega na un nivel interna- 
cional. 

Marquez a comparti cu tem- 
po cu e tabata bay un iglesia, 
el a mira cu tabata buscando 
hende pa yuda den e banda 
di misa, y el a dicidi di acerca 
y forma parti di e coro. “Mi 
a cuminsa canta den coro di 
iglesia y cu cantica rap, ur- 
ban. Eynan mi a cuminsa cu 
e desaroyo.” E1 a participa 
den festival cristian na Aruba 
hunto cu otro cantante na 
Cas di Cultura. 

E1 a cuminsa realisa su po- 
tencial y talento, y el a ripara 
cu “e plan di Dios pa mi bida 
ta e regalo cu el a duna mi.” 
Henter su adolencia el a keda 
den area di iglesia, te ora cu 
na su 20 aña el a dicidi di stop 
y cuminsa dedica atencion na 
arte comercial. 

E ta bisa cu su enfoke den 
area secular, ta pa bira fa- 
moso. Su carera comercial 
a cuminsa crece for di 2016. 
Na 2018 el a drenta ‘gang di 
arte’. E tema di e aña ey ta- 
bata pa enfoca riba idioma 
Papiamento. Esey a inspira 
Marquez pa elabora su tema 
musical ‘Papiamento’. 

Segun e ta splica, esey ta e 
cantica cu a resalta mas aki. 
“Mi enfoke semper tabata 
riba Spaño. Pero pa e com- 
petencia di Cas di Cultura cu 
nan edicion pa resalta Papia- 
mento como idioma sea den 


musica, pintura, baile, pa e 
motibo ey mi a skirbie y el a 
sali na 2019.” 

Marquez a bisa cu despues di 
esey, el a bay haci un promo 
tour na Colombia; na e mo- 
mento di ta den e proceso ey 
el a dicidi di cambia di direc- 
cion; “mi no kier a bay den 
esey,” el a bisa. E lo bin cu 
contenido nobo pa hende por 
scucha den e rumbo nobo 
aki. 

Un audiencia nobo lo sigui 
den e direccion ey. E ta bisa 
cu locual e perde den bida, 
Dios lo dun’e mas y lo supli e 
audiencia cu palabra di ‘alien- 
to y berdad’. Na juli 2019, el 
a bisa cu e tabata mester un 
cambio, ora cu el a bolbe di 
Medellin y el a bay papia cu 
su famia. 

E ta splica cu el a cuminsa 
bira consciente di tur locual 
tabata pasando alrededor di 
su bida. Su enfoke tabata tin 
e ciego, pa por pensa kico en 
berdad e tabata kier. Unda cu 
el a ripara tambe cu su famia 
tabata mester di dje. 

Marquez tabata cla pa laga tur 
cos bay y cuminsa su carera 
den exterior pero despues cu 
el a tuma un decision pa cam- 
bia su bida, el a dicidi di keda. 

“Mi a sinta analisa mi bida y 
pensa kico mi ta haciendo. 
Sociedad tin problema caba 
y ami ta dunando mas gaso- 
lin, veneno na e problema. 
Mi tabata parti di e problema 
y no di e solucion, anto ey- 
nan e proceso a cuminsa, mi a 
sinti’e den mi curason.” 

Un proceso cu segun e ta 
splica no tabata di un dia pa 


otro. E dia a yega caminda el 
a tuma decision pa bolbe den 
iglesia. Sinta cu pastor y papia 
cune pa asina trece solucion 
pa e problema cu e tabata 
aden na e momento ey. 

E1 a cuminsa skirbi cantica 
positivo, cu enfoke riba Dios, 
lesa Bijbel, “usa locual mi 
tin pa usa den Dios.” Mar- 
quez kier usa su talento di 
un bon manera pa duna bon 
ehempel y bon influencia na 
hubentud: “Mi a mira y ex- 
perimenta tanto cos cu nos 
hobennan y comunidad; nos 
mester algo diferente.” 

E vision cu Marquez tin y cu 
segun e Dios a dun’e, ta in- 
ternacional. E sa cu Aruba ta 
un isla chikito pero Aruba ta 
uno mas den Caribe y den su 
vision e enfoca riba un men- 
sahe positivo den su musica. 


Pa locual por spera di Mar- 
quez, e ta biniendo cu un 
proyecto nobo pa yega na un 
audiencia internacional, cu 
su misa na Spaño:”esey ta mi 
meta pa for di Aruba sali cu 
cosnan internacional.” 

Marquez lo enfoca den area 
profesional riba e parti posi- 
tivo y cristian. E cambio di 
direccion y contenido mas 
positivo pa comunidad. “E lo 
ta e mesun sonido, locual ta 
contenido ta bay cambia.” 

Un mensahe cu e ta manda 
pa tur hoben ta pa corda cu 
disciplina ta gana talento: 
“Ora bo tin tur dos bo ta bira 
un icono.” Esey ta e conseho 
cu e ta duna tur hoben, “sin 
importa den ki arte nan ta 
aden, pero disciplina mester 
ta presente.” 

Cuba: Prome tiendanan pa benta na divisa ta habri nan porta 



HAVANA (Cubanews/ 
AFP) - Autoridadnan Cu- 
bano a habri e prome tien- 
danan pa benta na divisa, 
esaki ta forma parti di e 
pakete di medidanan eco- 
nomico cu a ser anuncia 
dia 15 di october pasa, nan 
a habri ayera, segun a in- 
forma. 

Den total, lo ta 13 estab- 
lecimento comercial, 12 na 
Havana y un na Santiago de 
Cuba, esun cu den prome 
etapa lo cuminsa cu e com- 
ercialisacion di ekipo elec- 
trodomestico y automotris, 
entre otro articulonan cu ta 
pertenece pa un grupo se- 
lecto autorisa pa e Gobierno 
di e isla. 

Den a grupo aki, ta conta 
television di format grandi, 
frishider di gama halto y 


capacidad, airco split unit, 
freezer, wasmashin automati- 
co, forno, toast y microwave, 
como tambe brommer elec- 
trico, bateria, tire y acesorio, 


unidad pa brommer y motor 
di combustion. 

Nan lo mester paga a traves 
di carchinan asocia cu cuenta 
bancario den dollar y otro 


moneda internacional au- 
torisa, pero nunca cu e dos 
moneda Cubano (CUP) y 
(CUC), cual a cuminsa habri 
pa e Cubanonan desde ayera 


dialuna na sucursal di e ban- 
conan principal di e isla. 
Tambe lo por utilisa carchi 
internacional como VTSA 
of MasterCard, esun cu ta 
funciona na isla no por ta di 
banconan Mericano y carchi- 
nan di AIS crea pa e empresa 
fmanciero Fincimex pa ricibi 
divisa for di exterior. 
Finalmente, a confirma cu 
tiendanan lo sigui bende na 
peso convertible Cubano 
(CUC) cu tambe lo establece 
un descuento di prijs riba al- 
gun producto di e linea eco- 
nomico y cu ta pertenece pa 
e mesun grupo di articulonan 
cu lo bende na divisa. 

E reduccion di prijs ta desde 
un 10 te un 15% y entre e 
productonan cu lo beneficia 
cu esey lo bay ta wasmashin, 
television y freezer. 


Venezuela: Acnur ta pronostica 6,5 miyon refugiado pa 2020 



CARACAS (ElNacional) - 
Eduardo Stein, representante 
di e Oficina pa Refugiado di 
Organisacion di Nacionnan 
Uni (ONU), y enviado spe- 
cial pa Organisacion Interna- 
cional di Migracion, a señala 
cu e cantidad di refugiado 
y migrante Venezolano pa e 
proximo aña lo pasa di 4,5 pa 
6,5 miyon. 

E1 a haci e declaracion aki na 
Bruselas, durante comienso 
di un conferencia interna- 
cional den solidaridad cu e 
Venezolanonan, organisa pa 
Union Europeo, pa yama 
atencion pa e crisis migrato- 
rio, reafirma su apoyo politi- 
co y pidi mas ayudo. 

E conferencia, cu ta dura dos 
dia y ta termina awe, no ta 
pretende di ta un evento di 



donante, sino un yamada na 
comunidad internacional, pa 
atencion encuanto e situa- 
cion den cual e migrantenan 
Venezolano y e paisnan cu ta 
ricibi nan, ta haya nan mes. 
Filippo Grandi, Alto Comis- 
ionado pa refugiado di 
ONU, a alerta cu mas di 4,5 
miyon di refugiado y mi- 
grante di Venezuela, y e co- 
munidadnan cu ta ricibi nan, 
mester mas ayudo. 

E encuentro tambe ta evalua 
e miho practicanan y e logro- 
nan di e respuesta duna den 
ambito internacional te awor. 
Acnur a resalta cu e paisnan 
Latinoamericano ta keda sol- 
idario cu e Venezolanonan, 
pero nan capacidad y recur- 
sonan ta disminuyendo. 
Federica Mogherini, repre- 
sentante di Union Europeo, 
a urgi comunidad interna- 
cional pa actua pa “preserva 
siguridad di e ciudadanonan, 
ademas di elimina xenofobia 
y agresion contra e Venezola- 
nonan.“ 

Durante su discurso den e 
Conferencia di Solidaridad 
Mogherini a añadi cu Union 
Europeo lo sigui apoya e 
paisnan den region pa nan 
por yuda e Venezolanonan. 

Bolivia: Enfrentamento violento na La Paz, Cochabamba y Santa Cruz 


SANTA CRUZ (Infobae) 
- Un convulsion social 
a drenta den e fase mas 
delicado na Bolivia ora a 
produci dialuna mainta 
un enfrentamento entre 
siguidonan di Evo Mo- 
rales y ciudadanonan cu 
ta opone na un manda- 
to nobo di e presidente, 
considerando cu tabatin 
fraude den eleccionnan di 
diadomingo 20 di october. 

E enfrentamento entre civil 
a registra na algun zona di 
la Paz, Cochabamba y Santa 
Cruz, cu ta cumpli cu e mas 
largo welga indefini den his- 
toria, cu a para actividadnan 
laboral productivo pa di seis 
dia consecutivo. E enfrenta- 
mento entre ciudadanonan 



a laga personanan herida, segun e imagen di e afecta- donan, cu ta circula riba red- 


nan social. 

Movementonan di Gobierno, 
como Codelcam, a dicidi den 
presencia di Morales diasa- 
bra pasa pa cera ciudadnan, 
esey ta implica un blokeo di 
careteranan, cu a cuminsa 
diadomingo den oranan di 
anochi. E presidente mes, fin 
di siman pasa a alerta cu lo 
cera e ciudadnan si no stop e 
medidanan di protesta den su 
contra. 

Meymey di ola di violencia 
entre civil, diadomingo pasa e 
Iglesia a condena e accion di 
Tribunal Electoral den elec- 
cionnan y a plantia e paci- 
ficacion. E sacerdote kende 
a celebra e misa na altar di 
Cristo y a respalda e defensa 
di e voto y democracia. 


Colombia: Alcalde eligl di Bogotá ta pidi pa compronde y atende cu 

malestar di sociedad 



BOGOTA (EFE/ElTiem- 
po) - Alcalde eligi di 
Bogota, Claudia Lopez, 
ayera a bisa durante su 
prome presentacion cu 
prensa cu e gobernan- 
tenan mester compronde 
e malestar y necesidadnan 
di e sociedad y traha pa 
ofrece solucion y supera e 
desigualdad. 

“Nos tin cu preocupa pa 
compronde cua ta e mal- 
estar social cu tin patras y pa 
atende” e necesidadnan ey, 
el a bisa contestando riba su 
opinion di e protestanan di 
ultimo siman na Bogota y 
otro ciudad di Colombia den 
distinto sector social. 

E alcalde eligi, di partido 
Alianza Verde, ayera dialuna 
a ofrece su prome confer- 
encia di prensa despues di e 
victoria historico den elec- 
cionnan di diadomingo pasa, 
cu a converti den e prome 


muhe cu ta yega na e poder 
di e capital Colombiano pa 
via di eleccionnan, ya cu te 
awor Bogota tabatin alcalde 
nombra internamente so. 
Como alcalde, el a comenta 
cu, “Latino America henter 
ta demostra nos awe cu no 
ta cu forsa, cu no ta Esmad 
(Escuadron Mobil Antidis- 
turbio di Polis), cu no ta cu 
golpinan e manera di supera 
e desigualdad profundo, in- 
equidad y inhusticia cu tin 
den nos ciudadnan y den nos 
paisnan”. 

Desde varios luna, e prob- 
lemanan social ta motiva Co- 
lombia cu manifestacionnan 
constante di maestro, univer- 
sitarionan y sindicalistanan 
cu ta reclama mas inversion 
social y menos represion, 
pero sin alcansa e magnitud 
of vandalismo cu a mira na 
otro paisnan Sur Americano 
recientemente, como Ecua- 
dor of Chile. 

Awa cu desperdicio kimico 
di Corsou ainda ta basha 
den ocean 


WILLEMSTAD (CuraçaoChronicle) - Corsou ainda 
no tin un solucion pa procesa awa di desperdicio kimi- 
co. Esaki ta ser basha den ocean, como sifuera ta lo mas 
normal di mundo. 

A pesar di e promesa di Minister Zita Jesus-Leito na 
2018 di stop e descarga den lama. 

Ursel Cordilia di Ministerio di Planeamento Urbano ta bisa 
cu Corsou tin un sistema anticua, construi pa Shell den añan- 
an 1960. Cordilia ta splica cu e tempo ey, apenas algun bario 
tabata conecta cu e sistema aki. Pero despues di 1980 a conecta 
mas bario, y e instalacionnan aki no tabatin capacidad pa e 
aumento aki. 

“E instalacionnan ta bieu. Tin varios parti cu mester reem- 
plasa. P’esey nos a dicidi cu nos lo construi un instalacion 
completamente nobo, pero sin presupuesto anual, esey no lo 
ta posibel awo”, Cordilia ta bisa. 

Esey ta nifica cu pa awo, e ministerio lo uza e fondonan dis- 
ponibel pa reemplasa e partinan necesario. “Nos mester sigui 
cu purificacion di awa, y nos no por warda te ora tin sufici- 
ente fondo pa construi un instalacion completamente nobo”, 
Cordilia a bisa. 



Refineria Isla lo pidi retiro di 
1,050 empleadonan 


WILLEMSTAD (VigilanteKorsou) - 
Siman pasa, Refineria Isla a manda 
un memo pa su trahadonan, pa pone 
nan na altura di ultimo desaroyonan. 
Segun e memo, ‘den nos afan pa tene 
tur empleado informa di nan contract 
di empleo, gerencia siguientemente 
ta duna informacion riba e plan di re- 
dundancia, of plan di retiro y pago di e 
siguiente lunanan’. 

E memo ta continua: “No obstante cu ge- 
rencia ta di acuerdo cu libertad di cada 
persona pa duna nan opinion riba e topico 
aki, e ta keda na e doño di trabou, e sindi- 
catonan y e trahadonan. Den siman di 23 
di september, e delegacion di PDVSA/Isla y 
sindicatonan a reuni pa discuti e topico aki. 
E siguiente paso ta pa presenta na e Comite 
Ehecutivo di PDVSA e diferente scenari- 
onan a base di situacion legal, mercado y 
e situacion di e refmeria. E proceso aki ta 
den su fase fmal, y na momento cu e keda 
aproba, lo inicia e negociacion pa yega na e 
plan di redundancia. 

Esaki tambe lo ser presenta na e Comite 


Ehecutivo pa aprobacion final. Tambe [e 
trahadonan] via di Gerencia di Isla y sindi- 
catonan lo tuma nota di esaki y lo participa 
den su aprobacion. PDVSA/Isla manera a 
informa anteriormente semper lo respeta y 
aplica leynan den e pais unda e ta opera y 
sin duda pone su trahadonan semper como 
prioridad halto den su maneho.” 

Earl Balborda a indica na redaccion di Vigi- 
lante cu for di dia 23 di september a cum- 
insa cu e proceso di plan di retiro. Esaki 
despues cu a ricibi bishita di halto mando di 
PDVSA, kende a yega pa duna instruccion. 
Na e momentonan aki locual ta tumando 
luga ta negociacion di e pakete pa plan di 
retiro, segun Balborda. E no kier a bisa na 
ki momento esaki lo bira un hecho, pero si 
a indica cu di nan parti a haci tur den nan 
alcance pa logra esaki prome cu fin di aña. 
Unabes cu tur negociacion keda acorda, se- 
gun Balborda a bisa Vigilante, Refmeria Isla 
lo entrega nan retiro na SOAW. 

Segun Balborda, lo continua tur esfuerso pa 
sigui cumpli cu tur obligacion na e traha- 
donan. Pa logra esey nan mester sigui proc- 
esa crudo, ricibi y bende productonan. 


Constructornan lo hiba ‘mas 
di mil’ vehiculo na Malieveld 



HULANDA (NOS.nl) - 
Stichting Grond in Verzet, 
e organisado di e protesta 
di constructor cu lo tuma 
luga mañan, lo pone ‘mas 
di mil’ vehiculo di con- 
struccion riba Malieveld. 
E protesta ta conta cu 
sosten di mas di cuarenta 
organisacion, incluyendo 
VNO-NCV/ Bouwend 
Nederland y TLN (Trans- 
port en Logistiek Neder- 
land). 

Constructor, hardinero y 
draganan lo protesta contra e 
reglanan di nitrogeno di go- 
bierno, y un norma introduci 
e berano aki pa elementonan 
kimico den suelo, e asina-ya- 
ma PFAS-norm. Segun e or- 
ganisadonan, e trabou di ‘de- 
cenas di miles di trahadonan’ 
ta den peliger. 

E constructornan ta e se- 
gundo grupo comercial cu 
ta protesta contra e reglanan 
di nitrogeno. Anteriormente, 
agricultornan a bay dos biaha 
caba na Den Haag. Nan a 


yena Malieveld cu tractor y a 
protesta na Bilthoven, unda e 
Rijksinstituut voor Volksge- 
zondheid en Milieu (RIVM) 
ta ubica. 

Destruccion na Malieveld 

E biahe na e sitio di protes- 
ta te awo a ocasiona dos bi- 
aha un caos den trafico. Pa 
preveni caos un biaha mas, 
Stichting Grond in Verzet tin 
plan pa hiba e vehiculonan di 
construccion den anochi. E 
organisado a pidi e construc- 
tornan pa no yega cu grua of 
truck di beton na Den Haag. 
Na luga di esey, lo tin 25 luga 
di transito unda lo transporta 
nan via bus na Den Haag. 

E tema di e protesta ta Code 
Oranje. Ta pidi e construc- 
tornan pa bisti e jacket pa cual 
nan sector ta conoci. Ademas 
tin un ultimatum: Si despues 
di dos siman no a haci cam- 
bio den regla di nitrogeno ni 
tin un regla di PFAS cu cual 
nan por traha, e ora lo tin mas 
protesta. 

Polis ta desmantela fabrica ilegal di sigaria 



LIMBURG (dutchnews. 
nl) - Polis y agentenan 
di cumplimento di ley di 
oficina di impuesto a par- 
ticipa den un cantidad di 
accion na Limburg, como 
parti di un investigacion 
amplio na Europa riba co- 
mercio ilegal di tabaco. 

Polis a listra propiedad na 
Eygelshoven, Roggel, Weert 
en Brunssum, y na Stam- 
proy, un pueblo den frontera 


Belga, unda nan a confisca 
ton di tabaco, cual ta pensa a 
yega Hulanda for di Italia pa 
e wordo paketa. 

Forsanan di Polis stranhero 
na Belgica, Cyprus, Italia, 
Polonia, Romania, Republica 
Checo y Reino Uni tambe 
tabata involucra den e inves- 
tigacion, segun Telegraaf. E 
corant ta bisa cu e gang por 
a produci sigaria di contra- 
banda na balor di sikiera 100 


miyon euro, privando e ofi- 
cina di impuesto di impuesto 
special. 

Aña pasa, oficialnan a confis- 
ca 104 ton di tabaco destina 
pa e mercado ilicito di sigaria 
- suficiente pa traha 160 mi- 
yon sigaria. Den total, a des- 
mantela 12 fabrica ilegal di 
sigaria desde cuminsamento 
di 2017. Oficialnan ainda no 
a bisa cuanto persona a ser 
aresta durante e campaña ac- 
tual. 


Wardacosta Hulandes ta 
intercepta boto di migrante 



PHILIPSBURG (The- 
DailyHerald) - Ward- 
acosta Hulandes di Caribe 
(DCCG) a intercepta un 
sailboat flotando cerca di 
St. Kitts siman pasa, cu ta- 
batin 35 migrante ilegal a 
bordo. 

Durante un patruya, e aero- 
nave Dash 8 a mira un sail- 
boat cu tabatin un grupo di 
persona a bordo ta zwaai nan 
man desespera na e avion. 
Figurando cu e personanan 
aki tabatin mester di asisten- 
cia, e Centro di Rescate y Co- 
ordinacion inmediatamente 
a manda e cutter di DCCG, 
Poema, na e sailboat. E Cen- 
tro di Rescate y Coordina- 
cion Maritimo na Fort-de- 
France, Martinique, tambe a 


ser informa di e operacion. 
Personal di DCCG a haya 35 
persona a bordo di e sailboat, 
incluyendo dos muhe na es- 
tado y un cantidad no revela 
di mucha. “E grupo tabata 
un grupo di inmigrante ile- 
gal na caminda pa un des- 
tino desconoci”, DCCG a 
bisa den un comunicado di 
prensa. 

Pa motibo di problema cu 
motor cual e capitan y otro 
personanan no por a drecha, 
e barco a keda flota riba lama. 
Poema a hiba e boto desh- 
abilita na e isla mas cercano, 
St. Kitts. Tur persona a bor- 
do, incluyendo e capitan, a 
ser entrega na autoridad di 
St. Kitts and Nevis, pa mas 
investigacion, segun DCCG 
a bisa diadomingo. 

A10 ICLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA DI BON DIA 
ARUBA WESTSTRAATW22 FOR D1 9:0OAM-4:OE>PM 


Email nos na 

cla ssifi&diSte s j jnv.com 


TAHUUR 

un apartment grandi, Wayaca 
Residence, pa 1 of 2 persona. 
Awg. 1.250 pa luna 
Tel. 592 9966 


TAHUUR 

Un camber muebla riba highway 
Sta. Cruz . Pa fin di Oct por 
drenta pa Fls.475 

Tel: 7418637 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 


TABENDE 

Cashi pa warda boter di biña 
(Wine rack, 2 drw), unfinished 
Teak wood (25 boter) 

Tel. 5940527 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel: 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

ta drecha tur sorto 
di Imagen y verf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


TA HUUR 

1 Apartment full muebla 2 slpk 
cu airco, alarm, Paga Bon. 
excl: awa, wif, Ecotech, cable 
pa 2 persona. No kids, no pets. 

Tel.585 5521/565 3228 


TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.600,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637/699 0746 


TA HUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA Dl BO! 



Yena akt bao e siguiente informacion 


Tolofnn a Cobranza na Cas. 

.I>.l.“. | y.l. 1 □ Cobranza na Trabao. 

Nnmher rnmnlpt0 , CH Paga via Banco (Standing Order) Aruba Bank no:33266 8 

H . □ PagaAruba Bank ABO ONLINE . 

Adresdi entrega: . □ Paga cmb online . 

A i □ Personal na ofkina di Bon Dia Aruba. 

Adresdi cobranza: . □ p f ,ne den Box. 

□ Tira den Cura. 

Paqo Adelanta: nBLuna DóLuna Dlaña 


Yama na telefom 582-7800 of manda un email na accounting@bondia.com 

www.bondia.com 

ATCO a entrega comprobante na husticia cu minister ta gaña pa 

influencia opinion publico 


ORANJESTAD - E compania ATCO a entrega e comprobantenan na 
Ministerio Publico pa demostra cu Minister Otmar Oduber ta purba 
intimida y influencia opinion publico cu mentira. Oduber lo ta acusa 
MetaCorp y miembro di Fraccion di MEP den Parlamento, Daphne 
Lejuez, di ‘omkoperij’ pasobra Oduber no ta haya su kier den Parla- 
mento pa e pasa su ley di Serlimar y ta purba intimida Sra. Lejuez pa 
haya su voto. 

No ta importa Minister Otmar Oduber 

No ta importa Minister Oduber ‘un bledo’ cu e ta inventa cos y asina gaña 
Ministerio Publico. Oduber kier basa su acusacion riba e hecho cu ATCO a 
contrata Caribmedia, di e casa di Lejuez pa brinda servicio di Web-Hosting 
durante e ultimo 10 añanan pa un suma insignificante. 

Pues manera e compania ta mustra, tur e acusacionnan y insinuacionnan ta sin 
base y den un ansha desespera pa haya opinion publico na su banda, pa purba 
pasa e ley di Serlimar, cu den dos instante caba a wordo para. Gran mayoria di 
pueblo y gremionan ta contra e ley di Oduber. 

Mirando cu tin tanto rumor den seno politico, lo ta bon pa aclaria varios otro 
rumor tambe coriendo for di algun tempo caba relaciona cu decisionnan cu 


por crea un percepcion di conflicto di interes. 

Probechando e discusion publico kier puntra Oduber: 

• Informa pueblo si ta berdad cu e compania cu a haya e trabou na Sero 
Tijshi sin un destaho publico, ta mesun compania cu ta sponsor Minister 
Otmar Oduber su trailer di Carnaval? 

• Informa pueblo cuanto a paga e sponsor na 2019 pa e trabou na Sero Ti- 

j shi? 

• Informa pueblo ken a gana e bid di Parkietenbos y informa pueblo si ta un 
‘main sponsor’ di Oduber durante Carnaval? 

• Informa pueblo cua ta e compania cu a pone tur e plachinan riba truck 
nobo di Serlimar y si ta compania di Oduber su amigo intimo, Ralph 
Maduro, esta Printshop? 

• Ta berdad cu inicialmente a duna e trabou na un otro compania y cu esaki 
a wordo kita pa duna su amigo intimo e trabou aki? 

• Cuanto a paga amigo pa e plachinan? 

• Informa pueblo si e lease di trucknan nobo pa Serlimar a bay pa un amigo 
sponsor di Minister den Carnaval? 

• Informa pueblo cuanto e lease di trucknan nobo ta costa y cua ta e compa- 
nia cu ta e main sponsor di Minister cu a haya e contract aki? Y cua com- 
pania cu ta main sponsor a sostene henter e fmanciamento di e “lease”? 


Gobierno diAruba ta atendiendopa baha gasto dipersonal: 

For di 73 persona den overtolligheidspool, gobierno a bah’e te na 30 



ORANJESTAD - Den e reunion 
cu Conseho di Minister diabier- 
na ultimo, CAFT a trece dilanti 
diferente puntonan di preo- 
cupacion tocante gastonan di 
personal. Riba esakinan, Prome 
Minister Evelyn Wever-Croes 
durante conferencia di prensa 
di Gobierno di Aruba dialuna 
mainta, a indica cu Gobierno 
di Aruba tin su preocupacion y 
atencion tambe. 

Un tema sigur importante ta esun 
di overtolligheidspool. Segun un 
comunicado di gobierno, gobierno 
a informa CAFT cu dia cu a drenta 
gobierno, tabatin 73 persona den 
ta overtolligheidspool. Esakinan ta 
ambtenaarnan cu a wordo manda 
cas mientras nan tabata wordo paga. 
Gabinete Wever-Croes desde e prin- 
cipio di gobernacion no a acepta cu 
mester paga hende mientras nan no 
ta trahando siendo cu tin cu baha 
gasto di personal. Cu e maneho di 
Gabinete Wever-Croes, a logra baha 
e pool aki te na 30. E deseo sigur di 
Gobierno ta cu esaki ta na 0 sinem- 
bargo e leynan pa yega e ultimo fase 
no ta Tn place’ ainda pa motibo di 
otro prioridadnan cu a pone cu e 
leynan mester a warda. Gobierno 
ta trahando pa logra pa e 30 perso- 
nanan aki tambe wordo ubica den 
departamentonan of tuma nan retiro 
for di servicio di Gobierno. 

E tema di overtime tambe tabata un 
tema di preocupacion cerca CAFT. 
Den curso di e aña aki, hunto cu 
CAFT, Gobierno di Aruba a bay di 
acuerdo pa haci un analisis di e gas- 
tonan di overtime den Gobierno na 
unda cu a sinti un corelacion entre 
AO halto den Gobierno y Overtime 
halto den Gobierno. Hopi ta esun- 
nan cu ta bay cu AO y consecuent- 


emente demas colega mester traha 
overtime. Esaki sigur ta un desaroyo 
cu Gobierno no por sigui sostene. 
Gobierno tin varios proposicion riba 
mesa pa traha riba AO halto pa asina 
baha overtime. 

Siman pasa, CAFT a presenta e rap- 
port di e analisis di gastonan di over- 
time den cual tin bon recomenda- 
cionnan concreto cual nan mayoria 
Gobierno tabata tin conocemento 
di nan caba y ta tene cuenta cu nan. 
Gobierno lo trata e resultado di e 
apart cu e departamentonan con- 
cerni, cual nan overtime ta hopi 
halto, entre otro Cuerpo Policial, 
KIA, Brandweer, Guarda nos Costa, 
Inmigracion. Despues di esaki, Go- 
bierno lo publica e rapport. 

Gastonan di personal ta keda dificil. 
No tin hopi espacio. Pero mester 


baha e gastonan aki cu te e gastonan 
cu aña den, aña fo, ta keda subi aun- 
ke cu no bin niun ambtenaar acerca. 
Esaki pa motibo cu esunnan den 
servicio di Gobierno ta keda haya 
aumentonan periodico y bevorder- 
ing, Tambe e inhaalmanoeuvre di e 
negociacionnan di sindicato y e Go- 
bierno anterior na aña 2014 na unda 
ta indica cu e voorjaarspremie y e 
najaarspremie ta keda subi cada aña. 
“Esaki kiermen cu mientras bo e 
gastonan ta sigui subi, mester baha 
gasto, cu ta duna un presion ex- 
tra grandi. Un reto hopi grandi pa 
Gobierno di Aruba atende cu n’e. 
Nos ta preocupa mescos cu CAFT 
sinembargo no tin motibo pa pani- 
co. Gabinete Wever-Croes ta mane- 
hando esaki. E aña aki tur cos ta 
mustra cu nos ta logra y cu mesun fe 
y determinacion, nos ta percura pa e 
logra otro aña tambe”, Wever-Croes 


a enfatisa. 

Un otro tema di discusion tabata 
impuesto y Gobierno a indica na 
CAFT di tin comprension pa cu nan 
preocupacion pero nan no mester 
mira cu e fondonan cu Aruba tin 
mester pa cuminsa paga debe, ta bin 
solamente di Impuesto. Esaki lo bin 
tambe for di otro entrada cu Go- 
bierno mester bay genera pa cera e 
buraconan den Presupuesto di pais 
Aruba. Gobierno a duna un splica- 
cion amplio riba esaki na CAFT. 

“E reunion a bay den un bon ambi- 
ente. No a toca e tema di un aanwi- 
jzing pasobra esaki ya no ta un tema 
pa papia cu CAFT. Ya na september 
nan a entrega nan conseho y esaki 
awo ta fo’i nan man. Mi ta atendi- 
endo cu esaki riba nivel politico cu 
Hulanda”, Prome Minister Evelyn 
Wever-Croes a duna di conoce. 

Gate 5 ta clapa habri 

Cambio importante na Welcome Plaza 

ORANJESTAD - Entrante 
1 di november 2019 lo hab- 
ri Gate number 5 di APA 
na waf crucero y tambe 
cambionan cu lo drenta 
na vigor e dia aki. En con- 
exion cu e entrada nobo lo 
tin cambio den trafico na 
Welcome Plaza. 

E acceso pa Welcome Plaza 
ta solamente pa e usuarionan 
manera: Tour Operators y 
Personal di waf. Ta prohibi 
pa tur otro vehiculo di motor 
uza e parti paden di Welcome 
Plaza. 


E orario pa uza Welcome Pla- 
za lo ta di 7or mainta pa llor 
di anochi pa e tour operator- 
nan. 

Taxistanan lo tin cu opera for 
di e taxi stand na e otro banda 
di Welcome Plaza. Tambe lo 
tin borchinan cu lo indica e 
tarifanan di tours, taxi, V-wa- 
gens, UTV, ATV y scooters. 
E sitio di parkeo na altura di 
Diamonds International lo ta 
solamente pa drop off di nos 
bishitantenan. Tur tour op- 
erators cu ta haci uzo di Wel- 
come Plaza lo tin cu opera 
segun e rotacion y reglanan 


stipula. 

Tambe lo tin borchinan cu lo 
indica e turistanan unda pa 
busca tour, taxi y tram. 

Tur esakinan ta cambio pa 
un miho maneho structura 
na e entrada di waf crucero 
Gate 5. Tene na cuenta cu e 
cambionan aki entrante 1 di 
november 2019. Polis lo tey 
presenta pa cualkier pregunta 
y informacion riba e dia aki 
pa guia tur persona cu ta haci 
uzo di e sitio aki. 


Pa e temporada aki di fin di aña 

Polis ta otorga permiso general pa gruponan di Gaita y Dande 



ORANJESTAD - Manera 
ta tradicion di tur aña, 
Alto Comisario di Polis, 
sr Andrew HOO ta con- 
voca un permiso general 
pa presentacion di gru- 
ponan di gaita, folklore y 
Dande dilanti negoshinan 
riba nos isla. E permiso aki 
ta vigente cuminsando for 
di dia 1 di November 2019 
te cu dia 31 di December 
2019. 

Pero, e permiso general aki 
ta mara na e condicionnan, 
manera prome cu cualkier 
grupo por haci uzo di e per- 
miso otorga den e convoca- 
cion aki, e persona encarga 
cu e grupo mester tuma con- 
tacto cu e seccion di Planolo- 
gia y Informacion di Cuerpo 
Policial durante oranan di 
oficina, di 7’or di mainta te 


3’or di atardi na number di 
telefon 585-2500. Durante 
fm di siman, e personanan 
aki ta localisabel via Centrale 
Post di Polis na number di 
telefon 100. E personanan en 
cuestion lo controla si e luga, 
caminda e actuacion lo tuma 
luga, ta apropia of no. 

Gruponan di Gaita, Folklore, 
Aguinaldo y Dande por haci 
nan presentacion te cu 10’or 
di anochi. No mag stroba ni 
trece trafico den peliger bou 
di ningun circunstancia. No 
mag laga sushi of cualkier 
desperdicio atras riba camin- 
da publico despues di e pre- 
sentacion. No mag toca den 
vecindario di misa durante 
sirbishi, hospital, casnan di 
anciano of otro instituto cu 
ta duna cuido medico, ni den 
vecindario di stacionnan di 


gasolin. 

Cuerpo Policial ta subraya 
cu mester obedece tur ordo 


di Polis relaciona cu Orden 
Publico y Polis ta autorisa pa 
para e evento na momento cu 
Orden publico ta rekeri esaki 


of na momento cu constata 
cu a viola cualkier di e condi- 
cionnan aki. 


Cambio den peticion pa cu permiso pa eventonan 
social, deportivo y educativo 



MACUARIMA - Cuerpo Policial Aru- 
ba ta informa cambio den dianan di 
peticion pa cu entregamento di per- 
miso. 

Manera ta conoci cu persona of organisa- 
donan di eventonan social, deportivo of 
educativo, cu ta mara na un permiso, mes- 
ter tene cuenta cu pa pidi esaki mester haci 
e peticion na tempo. Antes bo mester a haci 
bo peticion 10 dia di trabao prome cu e fecha 
di e evento. 

Desde diabierna 1 november 2019 esaki lo 
conoce un cambio. Esaki lo bira 12 dia di tra- 
bao prome cu e fecha di e evento. 

Mester corda si cu diasabra, diadomingo of 
dia di fiesta NO ta conta den e 12 dianan aki. 

Tambe tene na cuenta si un persona of or- 


ganisacion haci un solicitud pa un evento y 
resulta cu e tin un permiso bieu cu no a ser 
busca ni a paga, e lo tin cu paga pa esun bieu 
prome cu e haya esun nobo. 

Peticionnan cu wordo entrega menos cu 12 
dia di trabou (prome cu e fecha di e evento) 
lo no wordo procesa mes. 

E rekisitonan pa haci un peticion pa cu un 
permiso ta keda mescos. 

Nos ta pidi tur hende concerni tene bon 
cuenta cu e cambio menciona. 

Cuerpo Policial ta subraya cu mester obe- 
dece tur ordo di Polis relaciona cu Orden 
Publico y Polis ta autorisa pa para e evento na 
momento cu Orden publico ta rekeri esaki 
of na momento cu constata cu a viola cual- 
kier di e condicionnan aki. 

Van a subi crusada di mondi 
fierno causa accidente 


Turista femenino a bolter cu UTV, keda 
seriamente herida 


ORANJESTAD - Dialu- 
na atardi na e crusada di 
Mondi fierno a sosode un 
accidente entre un Hyun- 
dai van y un Kia Rio. 

Chauffeur di e van no a duna 
preferencia na e auto binien- 


do for di zuid y consecuencia 
cu ambos vehiculo a dal con- 
tra di otro. E impacto a laga 
persona herida unda ambu- 
lancenan y polis tabata pre- 
sente pa dirigi e trafico y polis 
di trafico a tuma dato. 




ORANJESTAD - Dialuna 
merdia centro di alarma 
911 a haya yamada di tur- 
ista cu nan a bolter cu 
UTV y un señora ta basta 
herida cu fractura serio na 
su pia, pero nan ta e ca- 
minda pa conchi. 

Esaki a pone cu tanto ambu- 
lance conhuntamente cu e 
rapid responder y polis a keda 
dirigi pa entrada di Parke 
Arikok. E Park Rangernan 
mes no tabata na altura y a 
cuminsa mobilisa nan team 
pa busca den bisindario, pero 
sin ningun resultado. 

Despues di rato un hende 
local pasando e caminda di 
Bushiribana a keda para pa un 
turista cu ta pidi ayudo unda 
nan a bolter e pariba di Kapel 


di Alto Vista pasando e santo 
blanco, pero e persona mes 
ta confundi y a notifica cen- 
tro di alarma cu ta pabou di 
Wariruri. Debi na e caminda 
ambulance no por a yega ey- 
nan y mester a pasa via kapel 
y asina logra yega na e UTV y 


a atende cu e señora cu herida 
serio na su pia y dede. 

Specialista di trafico hunto cu 
departamento tecnico di polis 
tambe a yega na e sitio pa haci 
investigacion y tuma dato. 




Pa msc krformawion ysfnei S25-7&55 of btahita nos wobsito fetloanjbs.com 

UE ta permiti pospone Brexit pa 31 di januari 



LONDON (AP) - Union 
Europeo a bay acuerdo pa 
atrasa Brexit te cu 31 di 
januari, haciendo oferta 
pa evita un salida caoti- 
co di Reino Uni tres dia 
prome cu e bira e prome 
pais pa bandona e bloc di 
28 nacion. 

Politiconan Britanico y Eu- 
ropeo a duna bon bini na e 
decision como un alivio tem- 
poral for di ansiedad di Brex- 
it - pero no Johnson, kende 
apenas algun siman atras a 
bisa cu e lo ‘prefera ta morto’ 
cu pospone e salida di Reino 
Uni despues di dia 31 di oc- 
tober. 

E parlamento ta forsa John- 
son pa pidi pa un atraso pa 


evita un Brexit sin acuerdo, 
cu lo perhudica economia 
di e pais y UE. Johnson ta 
pushando pa un eleccion, un 
manera pa ta mas cooperativo 
cu Parlamento. 

Legislado na e ‘House of 
Commons’ ta votando pa un 
mocion di gobierno pa un 
eleccion general Britanico pa 
dia 12 di december. Despues 
di un reunion na Brussels, 
presidente di conseho Eu- 
ropeo, Donald Tusk, a bisa cu 
27 pais di UE lo acepta e pro- 
puesta Britanico pa un exten- 
sion di Brexit te cu 31 januari 
2020 . 

No tabatin un contesta in- 
mediato di Johnson, kende 
pa ley tin cu acepta UE su 


termino. Vocero di Johnson 
ta insisti cu ta parlamento su 
culpa y no di prome minister, 
kende a priminti pa Brexit dia 
31 di october. 

“Nos mester a sali fin di luna. 
E1 a sigura un bon acuerdo 
nobo. Esey lo a permiti Re- 
ino Uni pa sali cu un acuer- 
do, pero parlamento a blokia 
esey”, vocero James Slack 
a bisa. Esaki lo bira e di tres 
atraso despues cu un refer- 
endum a scoge pa bandona e 
bloc. 

Johnson tin speransa cu vota- 
donan lo duna su Partido 
Conservado e mayoria si tin 
eleccion, pa asina e por pusha 
e acuerdo di divorcio cu el a 
logra cu UE y - fmalmente - 
saca Reino Uni for di e bloc. 

Oficialnan Europeo mientras 
tanto a urgi Reino Uni pa uza 
e luna extra di Brexit cu pru- 
dencia. Minister di asunto 
Europeo na Francia, Amelie 
de Montchalin, a bisa cu per- 
spectiva pa un eleccion nobo 
lo hustifica e atraso nobo. E1 
a bisa cu lo importante ta pa 
‘Britanico y Europeo com- 
pronde cu si tin tempo extra, 
no ta pa pospone decision 
dificil sino pa pone den un 
posicion pa aclara e situa- 
cion’. 



October 24, 2019 


Apresiado Cliente nan di NAPA Cura Cabai, Gerensia di NAPA kier a trese na 
conosemento di pueblo en general cu desde 4 di November 2019 NAPA Cura Cabai lo ta 
será riba Tur Dialuna ; parti Mainta , por favor tuma bon nota di e cambio di horario aki. 

Nos otro tienda nan na Sta Cruz i Shaba si lo mantene nan horario normal di 8 -12 - 1.30 
pm pa 5.30 pm 


Danki di Antemano 


Gerencia NAPA Auto Parts Aruba 

Declaracion di 
impeachment ta bay 
Cas Blanco 



WASHINGTON (AP) - Pa di 4 biaha den historia 
di Merca, camara di representante a cuminsa un 
investigacion di impeachment presidencial. Com- 
ite di camara ta purbando di determina si presi- 
dente Donald Trump a viola su huramentacion 
ora di pidi Ucrania pa investiga su rival politico, 
Joe Biden y su famia. 

Tambe pa investiga participacion di e pais den eleccion 
presidencial di 2016 na Merca. E tres comite di camara 
lo conduci un investigacion democrata, cu a programa 
pa varios trahado actual y anterior di conseho di sigu- 
ridad nacional testigua e siman aki tras porta cera - un 
intento pa haya un miho bista den e Cas Blanco ora cu 
Trump a pusha Ucrania pa conduci investigacionnan cu 
motibo politico. 

No ta cla si testigo lo presenta segun programa. 

Un abogado pa Charles Kupperman, ex- oficial na NSC 
bou di e consehero di siguridad nacional e tempo ey, 
John Bolton, a bisa cu Kupperman lo cumpli si un corte 
duna orden pa su presencia. E tabata riba schedule pa 
testigua dialuna. 

Otro testigo convoca e siman ta actual trahadonan di 
NSC, Tim Morrison y Alexander Vindman. Morrison 
ta particular significante. William Taylor, principal dip- 
lomatico Mericano na Ucrania, a bisa na legislado den 
su declaracion via telefon cu Morrison lo describi es- 
fuerso di Ucrania. 

Presidente di comite di inteligencia di camara di repre- 
sentante, representante Adam Schiff, kende ta cabesante 
di investigacion, a bisa cu e lo kier pa Bolton testigua, 
pero ta spera cu Cas Blanco lo pleita cu nan pa su pres- 
encia. “Bolton ta un testigo importante cu tin informa- 
cion relevante.” 

Comite tambe tin premira pa tende otro testigo di De- 
partamento di Estado y Departamento di Defensa. Leg- 
isladonan kier determina si yudansa militar di Ucrania a 
ser suspendi como condicion pa investigacion. 

Democratanan ta move lihe y ta programa varios declara- 
cion den un dia. Nan ta purbando di compila hechonan 
y eventualmente transiciona na audiencianan publico. 
Schiff a bisa cu e comite ta haciendo un progreso lihe. 

No ta cla si tur trahado lo presenta, pasobra Trump a 
compromete pa obstrui investigacion. Te awo, mayoria 
di testigo a dicidi di testigua despues di ricibi citacion di 
e comite. 

Pa un mucha por crece sano, mester sinta menos y hunga mas 



Potretnan bieu pa 
coleccion nacional 



ORANJESTAD - Departamento Arubiana di Bib- 
lioteca Nacional Aruba a ricibi for di man di sr. 
Jose Miguel Donata, autor cu un pasion pa historia 
di Aruba, un bunita coleccion di 34 potret cu ta 
duna un bista di e cantidad di awa na Aruba y e 
destruccion cu e horcan Janet a causa na septem- 
ber 1955. E potretnan ta saca pa Frére Joseph The- 
odorus Du Bois, miho conoci como Frére Chikito. 

Na Dept. Arubiana nan ta aprecia e gesto di sr. Donata, 
aportando asina na coleccion nacional di potretnan cu ta 
ilustra parti di nos historia y haciendo nan accesibel pa 
tur cu ta interesa. 

Hopi hende por ta ainda tin potretnan of documentonan 
warda na cas den cashi of den caha cu ta di balor gran- 
di pa conocemento di nos historia y cultura. E peliger 
grandi na nos isla pa tipo di material asina ta e clima cay- 
ente y humedad. E material ta degenera y por bay perdi 
pa semper locual ta un perdida grandi pa nos herencia 
documental. 

Un di e tareanan principal di Biblioteca Nacional Aruba 
ta pa yuda salvaguardia y haci accesibel nos herencia cul- 
tural pa nos awor aki y pa generacionnan cu ta bin. Un 
manera pa salvaguardia e material ta pa warda e material 
na un sitio cu temperatura adecuado, digitalisa e material 
y documenta esaki corectamente. Esey ta locual ta haci 
na departamento Arubiana cu coleccionnan di potret, 
pero tambe cu otro coleccionnan audiovisual, docu- 
mento y publicacionnan cu ta vulnerabel. 

Personanan cu tin coleccion di potret of documento cu 
balor historico pa Aruba na cas por tuma contacto cu 
departamento Arubiana na telefon 582-6924 of via email 
digital@bibliotecanacional.aw. E coleccion di Frere Du 
Bois ya caba ta digitalisa y por mira e potretnan den col- 
eccion digital http://bna.aw/digital/Pfrere-chikito. 
Coreccion: e potret aki a aparece den nos edicion di di- 
asabra ultimo cu un relato robes. Aki e relato corecto cu 
e potret. 


ORANJESTAD - Pa un mucha por crece y desaroya sano, ta necesario pa bou 5 aña 
e mucha pasa menos tempo posibel inactivo y mas tempo hungando. Tambe ta hopi 
importante pa un mucha drumi bon 8 ora of mas. Esaki segun e instruccionnan nobo 
publica door di Organisacion Mundial di Salud (World Health Organization, WHO). 

Crea un patronchi di 24 ora di actividad general ta e clave: Reemplasa ‘screen-time’ pa un wega 
mas activo, mientras bo ta sigur cu e muchanan chikito ta drumi suficiente y bon. 

E tempo di relaha no basa riba ‘screen-time’ pero manera lesa un buki, conta un storia, canta 
y/of traha puzzel, ta hopi importante pa e desaroyo di un mucha. 

Mucha (3 pa 4 aña) mester: 

Pasa minimo 180 minuut pa dia haciendo un variedad di actividadnan fisico, di cual minimo 
60 minuut mester ta un actividad cu ta rekeri tiki pa hopi movecion y cu ta wordo extendi 
durante full e dia. 

Mas actividad ta miho. Evita di laga un mucha keda sinta mas cu 1 ora mes un caminda por 
ehempel den un ‘stroller’, ‘highchair’, ‘carseat’. Screen-time por pero no mester ta mas cu 1 
ora. Menos ta miho. 

Ta recomenda pa mucha di 3 pa 4 aña tin entre 10 pa 13 ora di bon soño, incluso siesta. 

“Loke realmente nos mester haci ta trece bek hungamento pa muchanan”, dr. Juana Willum- 
sen coordinador di e seccion di obesidad infantil y actividad fisico di WHO, ta bisa. Ta trata 
akinan di haci e cambio den pasa tempo sinta y no activo cu tempo pa hunga, protehando e 
momento di drumi. 

Door di aplica e recomendacionnan duna, durante e prome 5 añanan di bida di un mucha lo 
contribui na e desaroyo motorico, cognitivo y na salud di e muchanan pa bida largo. 

Donacion di 20 mil florin na Casa Cuna 



ORANJESTAD - Un mo- 
mento hopi emocional y 
impactante tabata diasa- 
bra anochi, na ciere di e 
evento cu a tuma riba Lin- 
ear Park, caminda Mus- 
tang Sport Boys a haci 
entrega di un donacion na 
Casa Cuna. 

Un proyecto cu a cuminsa 
algun luna pasa, cu benta 
di rifa pa por gana un auto 
nobo nobo, pero cu e meta 
principal di por a duna Casa 
Cuna un donacion for di e 
recaudacion di e benta di rifa. 
Tur miembro a pone como 
nan meta, cu tur buki mester 
wordo bendi, y esaki a wordo 
cumpli. 

Ya pa 9:30 PM por a scu- 
cha con a canta sold out riba 
tarima y pa algo prome cu 
12or di anochi, e miembro- 
nan, hunto cu nan president 
Sander Leijenaar y penning- 
meester Henry van Grieken, 
a presenta Sra. Renate van 
Dongen, directrice di Casa 
Cuna, un check di 20 mil flo- 
rin. 

Sra. Renate ta conta mas 
trempan, con e la bay kantoor 


B llPW 


di Mr. Leijenaar, y e la tuma 
nota di e check geprint, pero 
e suma no tabata ainda skirbi 
ariba dje. Cu smile riba su 
cara, e la menciona, cu falta e 
aspecto mas importante riba 
e check. Mr. Sander a bira 
bis’e, cu esaki lo keda un sor- 
presa pa anochi. 

EseY a trece cune, cu ora e la 
scucha e suma di 20 mil flo- 
rin, e no por a kere. Su prome 
palabranan tabata: “Ik krijg 
kippevel. Dit bedrag hebben 
we zeker zeker nodig.” 

Cu e iniciativa aki, Mustang 
Sport Boys kier a duna un in- 
stancia cu segun nan criterio, 
ta den necesidad di un extra 
ayudo. Si nos tur uni y tuma 
iniciativa nan asina aki, nos 
por ta sigur cu nos lo ta apor- 
tando positivamente na un 
miho Aruba. Un man ta yuda 
otro, p’esey e proyecto aki a 
carga e nomber: Lef s Lend a 
Hand. 

Esaki sigur lo no ta e prome 
y ultimo evento of proyecto 
organisa pa Mustang Sport 
Boys, asina ta keda pendiente, 
ya cu den comienso di 2020, 
e proximo lo wordo anuncia 


Stroke Unit di Hospital tambe tapara keto riba dia mundial di stroke 

Stroke ta e di cinco causa di morto mundial 







-j Jn 


ORANJESTAD - Tur aña riba 29 di october, 
mundo henter ta para keto y pone atencion 
riba Dia Mundial di Stroke. Ta un dia pa para 
keto riba tur situacion cu un pashent por con- 
fronta cu por conduci na un stroke. En conex- 
ion cu Dia Mundial di Stroke ta pone atencion 
na dos cos. E prome ta pa tene cuenta cu tur 
pashent cu a haya stroke caba, y e di dos ta e 
miho tratamento di stroke cual ta prevencion. 

Ta bon pa enfatisa cu recientemente Hospital a 
habri e asina yama ‘Stroke Unit’ pa asisti y brinda 
cuido specialisa na pashentnan cu a sufri un stroke 
of esunnan cu ta rekeri un tratamento di special- 
ista. E team di stroke na Hospital ta dedica na nan 
pashentnan y ta enfoca riba dunamento di conseho 
pa medidanan preventivo pa nos tur por evita haya 
stroke. 

Stroke ta algo hopi frecuente, segun neurologo dr. 
Roberto Weiser. E ta un di e enfermedad di mas 
importante na nivel neurologico. Na mayoria pais 
rond mundo, e ta e di 5 causa di morto, despues di 
enfermedadnan cardiovascular, despues di cancer y 
despues di accidente. Tin dos tipo di stroke comun 


na Aruba; e ‘ischemic stroke’ y e ‘Hemorrhagic 
stroke’ cual ta esun cu nos conoce como ‘Derame 
celebraT. 

Si un pashent haya stroke y sobrevivi esaki, e por 
keda cu retonan neurologico cu ta hopi fastioso y 
cu por influencia su calidad di bida pa semper. Por 
ehempel, un pashent cu a haya un stroke grandi por 
keda cu mita di curpa lam pa semper y no por move 
su brasa di un banda mas. Y di e mesun banda e no 
por move su pia. Por ta e no por papia mas, of e por 
papia menos bon y cu lenga pisa of por haya cu su 
boca ta cay, etc. Importante pues ta pa conscientisa 
tur hende pa biba mas sano, pa cuida curpa y kita e 
factor di riesgo pa haya un stroke. 

Entre e factornan di riesgo cu tin cu por haya 
stroke, tin factor cu por trata y esun cu no por trata. 
Por ehempel, loke no por trata ta e factor edad, paso 
hende mayor di edad ta core mas riesgo pa haya un 
stroke. Loke no tin diferencia ta entre genero mas- 
culino y femenino cu tin mas of menos e mesun 
cantidad. Pa loke ta rasa mester menciona cu hen- 
denan color scur ta core mas riesgo pa haya stroke 
cu hende hende di rasa color cla, door cu genetica- 
mente hende color scur tin mas posibilidad pa haya 
presion halto. Esey no ta nifica cu hendenan di rasa 
color cla no ta haya stroke tampoco paso hopi hen- 
de di rasa color cla, tin presion halto tambe. 

Factor di riesgo: presion halto 

E factor di riesgo cu si por trata ta e presion halto 
di sanger. Tin persona cu no ta tuma nan remedi 
manera mester ta. Ora un dokter bisa cu bo tin pre- 
sion halto y mester bebe bo pilder tur dia, haci’e. 
Mester bebe tur dia pa mantene e presion na nivel 



normal. Si e presion ta normal, e riesgo pa haya 
stroke ta baha. 


Factor di riesgo: diabetes 

Sucu halto ta un factor di riesgo hopi importante pa 
stroke. Dicon? Pasobra si un persona tin sucu halto 
y no tin bon control di dje, e adernan cu ta hiba 
sanger pa bo curason, despues pa e celebro, a haya 
sushi den dje. E ta haya un tipo di “plak”. Plak di 
colesterol, y plak cu sushi. Si un pida di nan kibra y 
bay pa bo celebro, e por tapa un ader den dje y asina 
bo por haya un stroke. P’esey ta hopi importante cu 
tur pashent cu tin sucu halto, mester bebe su pildo 
manera mester y mester check e sucu regularmente 
pa ta sigur cu e sucu ta bayendo bon y no ta halto. 

Capacitacion y entrenamento den medionan 
di comunicacion y como mediador 


ORANJESTAD - Cu hopi orguyo ‘Medi- 
ationbureau Talking is Solving’ ta anun- 
cia cu dia 15 october te cu dia 22 di oc- 
tober e entrenamento den medionan di 
comunicacion y como mediado a tuma 
luga na Aruba na edificio di Corte den 
Prome Instancia. 

Den 6 dia intensivo 11 cursistanan a ser ca- 
pacita pa mediador. Durante e entrenamento 
e uzo di ‘mediationvaardigheden’ a ser siña. 
Cu habilidadnan di intermediacion/media- 
cion con hende por resolve un conflicto of 
percura cu un situacion no ta bira un conflic- 
to. Con e entrenamento ta ser duna na otro 
pais tambe y cu hopi resultadonan positivo. 

Awo Aruba tambe a haya e oportunidad pa 
siña y uza ‘mediationvaardigheden’ y exper- 
encia e efectonan positivo. 

Tur cursistanan a haya e certificado di ADR 


for di man di Su Excelencia Minister di Asun- 
to Social y Labor, Minister Glenbert Croes. 

For di dia 22 di october Aruba tin 9 me- 
diador local y nan ta: 

dhr. R. Paskel (Kustwacht) 

dhr. M. Solognier (Kustwacht) 

dhr. E. Zebeda (KPA) 

dhr. A. Molina (KPA) 

dhr. E. De Weever (G.E.A) 

dhr. S. Gibbs (Bureau Verslavingszorg) 

dhr. A. Kool (Zelfstandige) 

dhr. R. Pronk (Kabinet van de Gouverneur) 

dhr. R. van den Berg (Veterinaire dienst) 

For di St. Maarten a bini mw. S. Bartels y for 
di Hulanda a bini mw. X. St. Jago cu ta un 
Arubiano, pero ta biba na Hulanda. Dos dama 
tambe a haya e certificado di ADR. 

Pa mas informacion por tuma contacto cu sra. 





mr Barbara Abdoelkariem di tion-tis.com of check riba e 
c Mediationbureau ’TIS’ 4 y website www.mediation-tis. 
yama na cel.: 741-7894 of com. 

Whatsapp via cel.: 0031-6- 


11086210. *ADR certificaat= accredita- 

Tambe e ta posibel pa manda tie Alternative Dispute Reso- 
un e-mail na info@media- lution 

Jaap Stam ta renuncia como coach di Feyenoord despues di derota 4-0 

ROTTERDAM (AP) — Jaap Stam a renun- 
cia como coach di Feyenoord, un dia despues 
cu su team a perde 4-0 contra nan archi rival 
Ajax. 

Director tecnico di Feyenoord, Sjaak Troost a bisa 
ayera cu e ta desapunta pa e decision di Stam. E1 
a bisa cu Stam tabatin e sosten di e club y hunga- 
donan, ‘pero si un persona bisa ‘mi no ta kere den 
esaki mas y mi no kier sigui’, e ora ey nos ta respeta 
esey’. 

Stam, un ex- defensa di Manchester United y di 
Hulanda, a reemplasa Giovanni van Bronckhorst 
na cuminsamento di e temporada, y a haya dificul- 
tad cu resultadonan. 

Feyenoord, cu a gana e liga Hulandes na 2017 pa 
prome biaha den 18 aña, actualmente ta na di 12 
luga y ya caba 15 punto tras di e lider, Ajax. 

Stam, kende anteriormente a train e team Ingles 
Reading y Zwolle den Eredivisie, a bisa cu ‘ta miho 
pa e club, e hungadonan y mi mes si mi retira’. 



Ribéry prohibi di hunga tres partido pa pusha referee assistent 



MILAN (AP) — Winger di 
Fiorentina, Franck Ribéry 
a ricibi un suspension di 
tres partido di liga despu- 
es di pusha un referee as- 
sistent. 

E incidente a tuma luga 
despues di e fluit fmal di e 
perdida 2-1 di Fiorentina 
contra Lazio diadomingo, y 
Ribery a ricibi un carchi cora 
despues di pusha e oficial dos 
biaha. 

E comision disciplinario di e 
liga Italiano a anuncia dialuna 
cu Ribery a keda suspendi pa 
tres partido a ricibi un multa 
di 20mil euro pa ‘comporta- 
mento seriamente irespetu- 
oso cu un referee assistent’. 

Ambos team a disputa algun 
decision di referee, incluy- 
endo e ganado di Ciro Im- 
mobile un minuut prome cu 


tempo como cu tabata parce 
tin foul den e hugada. 

Ribery di 36 aña di edad ya 
tabata provoca den rabia door 
di ser substitui cu 15 minuut 
faltando y e score ainda 1-1. 
Ribery a pidi dispensa pa su 
actonan ayera cu un post riba 
rednan social. 

“Mi ta hopi sorry tocante 
ayera nochi, mi ta sorry na 
mi compañeronan di team, 
e coach y e fanaticonan”, e 
ex- internacional di Francia 
a bisa. “Mi ta sorry na Mr. 
Passeri, pasobra despues di e 
fmal mi tabata nervioso y de- 
sapunta, y mi ta spera e por 
compronde mi humor. MI 
semper kier ta riba e cancha y 
yuda mi compañeronan, pa- 
sobra mi a bin Florence pa e 
team aki y e ciudad aki, y mi 
ta spera mas pa Fiorentina, e 
mesun cuido cu ta duna na 
otro clubnan, pa motibo di e 


trabou duro cu nos ta haci tur 
dia. 


Ribery lo ta ausente di e par- 


tidonan contra Sassuolo, Par- 
ma y Cagliari. 


Roger Federer ta retira di Paris Masters 

PARIS (AP) — Roger Federer a retira di Paris Mas- 
ters pa tuma un tiki sosiego prome cu e ATP Finals 
otro luna. 

Federer, di 38 aña di edad, a gana na su ciudad natal den 
Swiss Indoors, ganando e titulo pa di 10 biaha diadomin- 
go. E di cuater titulo di Federer na 2019 tabata e di 103 di 
su carera. 

Federer ta bisa cu e mester ‘sigura cu mi no pusha mi mes 
demasiado pasobra mi kier hunga lo mas posibel den ATP 
Tour. Sorry na mi fanaticonan Frances, mi lo mira nan 
otro aña na Roland Garros’. 

#3 seed na Paris, Federer lo ser reemplasa pa un lucky 
loser den e draw principal. 

Federer ya caba a gana un spot den ATP Finals, cual ta 
conta cu e top ocho hungadonan den mundo. 

Steelers ta tene silencio pa conmemora 
tiramento na sinagoga 


PITTSBURGH (AP) — un momento di silencio 
Pittsburgh Steelers a tene pa conmemora e prome 



aniversario di e atake mas 
mortal riba hendenan 
Hudiu den historia Meri- 
cano. 

Presidente di e team, Art 
Rooney II a bisa cu e me- 
morial di dialuna nochi 
prome cu cuminsamento 
di e wega Pittsburgh-Mi- 
ami tabata na honor di e 
victimanan y nan famia. 
E tiramento na e sinagoga 
Tree of Life na Pittsburgh dia 
27 di october 2018, a costa 
bida di 11 creyente y a laga 
shete otro persona herida. 
Varios miembro di famia 
di e victimanan di Tree 



of Life a para na banda cu 
e Steelers durante e cer- 
emonia prome cu e wega. 

E ciudad a marca e aniversa- 
rio diadomingo cu cantidad 
di proyecto di servicio comu- 
nitario y varios servicio me- 


morial priva y publico. 
Lidernan di Tree of Life a 
revela nan vision pa e edificio 
daña e luna aki, incluyendo 
un reconstruccion pa espa- 
cionan pa adora, un memo- 
rial, como tambe sala pa duna 
les y exhibicion. 


World Series por caba awe 
Houston ta pone Washington contra muraya 



WASHINGTON - Presen- 
cia di presidente Trump, 
desde un rato despues cu 
e wega a cuminsa caba, a 
causa un reaccion fuerte 
contra e mandatario, cu 
e publico gritando “lock 
‘m up” y FOX TV no cu- 
briendo nada di e pres- 
encia di e presidente, cu 
normalmente por conta 
cu un cobertura positivo 
semper di e canal. A dura 
te despues di dos inning 
cu FOX finalmente a haci 
mencion di presencia di 
Trump. 

Riba tereno, Washington Na- 
tionals no por a haci nada pa 
impedi un ‘sweep’ completo 
di Houston, anto den nan 
cas. Tempran den e partido, 
den di dos inning, Astros ta 
bay dilanti caba cu un home- 
run di Yordan Alvarez cu un 
coredor abordo, 2-0. Den di 
cuatro inning Astros ta añadi 
dos careda mas, atrobe cu 
cuadrangular, e biaha aki di 
Carlos Correa, cu Yordan Al- 


varez riba base: 4-0. 

Juan Soto ta anota un solo 
homerun pa Washington pa 
anima e multitud den di 7 in- 
ning, pero e contesta di Astros 
ta bin den di 8 inning, po- 
niendo e bentaha na 4 careda 
atrobe, pa fmalisa despues cu 
dos careda mas den e ultimo 
inning, cu otro homerun, di 
George Springer, pa e score 
fmal di 7-1. Gerrit Cole a 
haci loke tabata spera di un 


pitcher di su caliber: tira 7 
inning solido cu solamente 
3 hit y un careda limpi pa 
Washington, 9 ponche y dos 
base por bola. 

Cu e conteo awor 3-2 na 
fabor di Hosuton Astros, e 
Serie ta continua awenochi, 
y por termina tambe awe, si 
Houston, awor na cas, por 
pone Nationals den mesun 
spot dificil manera e fin di si- 
man cu a pasa. 


Agencianan anti-doping 
someti na atakenan 
cibernetico 

(AP) - Microsoft Corp. ta bisa cu un grupo di 
hacking vincula cu Rusia a haci atakenan ‘sig- 
nificante’ riba sikiera 16 organisacion deportivo 
y anti-doping riba tres continente desde septem- 
ber ultimo. 

E compania di tecnologia a bisa ayera cu e atakenan 
ta bin di un grupo asocia cu Fancy Bear, cual a hack 
den sistema di e World Anti-Doping Agency (WADA) 
y otronan pa publica cantidad di material medico con- 
fidencial di atletanan Olimpico. 

Fancy Bear tabata entre e gruponan cita den un citacion 
di oficialnan Mericano, kende a acusa Rusia di busca 
vengansa contra WADA, e Comite Olimpico Interna- 
cional, y otronan cu a penalisa e pais basa riba evidencia 
cu a desaroya un scandal amplio, cu sosten di estado. 
Microsoft a bisa cu e ronda mas recien di atakenan a 
cuminsa dia 16 di september ultimo, e mesun siman 
cu a revela reportenan cu Rusia a manipula e data cu 
tabata duna na WADA, mientras e agencia ta purba di 
confirma casonan di doping. 

Microsoft no a identifica cua agencianan a ser hack. Un 
vocero di Comite Olimpico Internacional a bisa cu e 
comite no ta duna comentario riba reportenan di atake 
cibernetico. WADA a bisa cu no tabatin ningun evi- 
dencia di ningun violacion na sistema di WADA. 

Coach di picheo di Yankees 
despedi despues di 9 
temporada 



MERCA (AP) - Larry 
Rothschild ta despedi 
como coach di picheo di 
Yankees despues di 9 tem- 
porada. NewYorka anun- 
cia su salida ayera, nuebe 
dia despues cu Houston 
a elimina e team den AL 
Championship Series. 

Yankees a dicidi cu ta ora pa 
un bos nobo den e rol, un 
persona familiar cu e situa- 
cion a bisa AP bou condicion 
anonimo. 

Sam Briend di Driveline 
Baseball na Kent, Washing- 
ton, a ser contrata na juni 
como director di picheo di 
e Yankees, un indicacion cu 
New York lo por aumenta su 
uzo di analitica. 

Rothschild a reemplasa Dave 
Eiland na november 2011 pa 
traha pa e manager di Yan- 
kees e tempo ey, Joe Girardi, 
kende tabata un catcher pa e 
Cubs durante e prome tem- 
porada di Rothschild como 
coach di picheo di Chicago. 
Rothschild a keda ora Aaron 
Boone a reemplasa Girardi 
prome cu e temporada 2018. 

A contrata Girardi siman pasa 


pa manage Philadelphia, cre- 
ando e posibilidad cu Roth- 
schild por traha cune atrobe. 
“Mi ta kere el a haci un tre- 
mendo trabou den e añanan 
cu nos tabata hunto”, Girardi 
a bisa. “Mi a pensa cu e wega 
a evoluciona hopi. Larry ta 
continua evoluciona cu con e 
wega ta evoluciona.” 

Girardi lo discuti coachnan 
cu manager general di Phil- 
lies, Matt Klentak. “Obvia- 
mente Matt y ami tin algun 
posicion cu nos mester yena, 
y nos lo papia di tur nomber 
cu tine yfo y haya e persona 
cu nos ta kere ta miho pa 
Philadelphia.” 

Awo di 65 aña di edad, Roth- 
schild tabata e prome man- 
ager di Tampa Bay for di 
1998 te cu april 2001, y tabata 
coach di picheo di Cincinnati 
na 1992-93, Florida 1995-97 
y e Cubs 2002-10. 

E1 a pasa 11 aña den liga 
menor como pitcher pa Cin- 
cinnati y Detroit, y e tabatin 
5.40 ERA y ningun decision 
den shete presentacion di re- 
emplaso den liga mayor cu e 
Tigers na 1981-82. 


Halep, Svitolina ta gana den WTA Finals 



SHENZHEN (AP) — Simona Halep 
a save un punto di partido prome cu a 
vence e adolescente Canades, Bianca 
Andreescu 3-6, 7-6 (6), 6-3 ayera den 
WTA Finals. 

Halep, anteriormente #1 kende a gana e ti- 
tulo di Wimbledon na juli, a save e punto di 
partido den di 12 wega di e segundo set. “Awe 
tabata un reto pasobra e ta casi 10 aña mas ho- 
ben cu mi”, Halep a bisa. “Mi tabata hopi or- 
guyoso di locual mi a logra despues di tin un 
lesion na mi lomba pa casi un luna.” 

Despues di kibra e empate, ambos hungado 
a busca tratamento medico. Halep a ricibi 
tratamento riba su pia, mientras Andreescu, 
campeon di US Open, tabatin un problema 
riba su lomba. Andreescu tambe a pidi pa su 
trainer den di tres set. 

“Mi ta kere el a lucha hopi duro”, Andreescu 
a bisa. “Mi no a tuma mi chensnan den se- 
gundo set y despues di esey mi lomba tabata 
haci hopi dolor. Mi djis ta hopi decepciona.” 
Mas trempan, campeon defensor Elina Svito- 
lina a stretch su racha invicto den e torneo di 
culminacion di temporada den un aña nobo, 
venciendo Karolina Pliskova 7-6 (12), 6-4 
den su partido di apertura. 

Svitolina, e unico hungado den e campo e aña 


aki kende no a gana un titulo e temporada aki, 
tabata invicto den e torneo aña pasa. 

Despues di intercambia break di servicio den 
e prome set, Svitolina a converti su di shete 
punto di set. Pliskova tambe tabatin un chens 
pa tuma e prome set, pero e no a saca bentaha 
di un punto di set na 9-8 den e tiebreaker. 
“Bo ta bisa bo mes pa keda den e momento”, 
Svitolina a bisa di e encuentro. “Bo djis purba 
di hunga un rally cada bes, no pura. Hasta ora 
mi tabatin chens di caba e set, pasobra tabatin 
algun oportunidad, mi a pensa mi por hunga 
miho.” 

Despues di kibra empate, Pliskova a lucha pa 
keda den e partido. “Mi ta kere esey a dicidi 
e partido”, e hungado Checo a bisa. “Maske 
mi tabatin algun chens den e segundo set, 
ademas, tabata un parti enorme di e partido, 
e prome set.” 

Svitolina a bay dilanti 2-0 den e segundo set 
y despues a break atrobe pa un bentaha 4-3. 
Pliskova, kende a gana tres di su partidonan 
di apertura anteriormente den WTA Finals, ta 
lider di e tour cu cuatro titulo e temporada aki 
- ganando na Brisbane, Roma, Eastbourne y 
Zhengzhou. Tambe e ta lider di e tour cu e 
mayor cantidad di aces sirbi, 481. 

Halep y Svitolina awo ta 1-0 den e Purple 
Grup, mientras Andreescu y Pliskova ta 0-1. 

Sarah Quita Offringa ta gana prome 
eliminacion den Mercedes- Benz 
Aloha Classic 



ORANJESTAD (PWA World 
Tour) - Sarah Quita Offringa, 
kende ta buscando su prome ti- 
tulo mundial den e disciplina di 
Wave, a gana e prome eliminacion 
single, venciendo Iballa Moreno 
pa keda den control di e compe- 
tencia pa e titulo mundial. 

Dos di e tres contendientenan pa e 
titulo PWA mundial exitosamente a 
negocia nan puesto den fmal - Sar- 
ah Quita Offringa (Starboard/ Neil- 
Pryde/ Maui Ultra Fins) y Iballa 
Moreno (Severne/ Severne Sails/ 
Maui Ultra Fins), pero e actual num- 
ber 2 di mundo - Justyna Sniady 
(Simmer/ Simmer Sails/ AL360) - a 
keda elimina den quart final, y awo 
ta mira na un caminda largo bek pa e 
pole pa reta pa e titulo mundial. 
Hunto cu Offringa y Moreno den e 
fmal tabata Motoko Sato (Starboard/ 
Severne Sails) kende tabata mus- 
tra extremadamente peligroso den e 
quart y semi final, y e actual #4 di 
mundo - Lina Erpenstein (Severne/ 
Severne Sails) - kende ta competien- 
do den su prome Aloha Classic. 

Den e final, Moreno a bay pa broke 


y a yega agonisantemente cerca di 
anota dos wave den rango excelente. 
Sinembargo, crucialmente e campeon 
mundial no por a mantene su inten- 
to radical aerial den su prome wave, 
mientras e mester a sali di e di dos, 
cual a laga e porta habri pa Offmga. 

E Arubiano a move den e posicion 
lider mientras el a registra dos wave 
solido di rango medio, mientras el 
a mehora su posicion cu su ultimo 
wave, mientras el a cuminsa cu un bi- 
rada di apertura poderoso prome cu 
a entrega un hit criticamente laat pa 
gana 7 punto y efectivamente com- 
pleta e fmal cu e otronan pega paden 
y cu biento cayendo. 

Victoria den e Single Elimination ta 
mira Offringa mas cerca di su prome 
titulo mundial den wave, pero cos ta 
keda increiblemente cerca na e top y 
awo ta mustra comosifuera cu lo ta 
un pelea entre Offringa y Moreno pa 
e titulo mundial di e aña aki. Mirando 
con Iballa a sail ayera, bo lo mester 
bisa cu e carera pa e titulo ta hopi hab- 
ri y lo ta un fmal fascinante pa dicidi e 
campeon di e aña aki. 

Sato, kende a logra e score mas halto 
di e dia - 14.12 punto - den e quart 


final, eventualmente a bay cu e ulti- 
mo puesto riba e podium den e Single 
Elimination, cu Erpenstein comple- 
tando e top 4. 

Algun persona lo ta puntra nan mes 
unda e multiple campeon di Aloha 
Classic y IWT, Sarah Hauser a caba, 
mientras el a perde e top 5 den single, 
pero e tabata involucra den un semi- 
final increiblemente preta cu More- 
no, Sato, y Tatiana Howard, cual por 
a mira cualkier di e 4 muhe avansa. 
Pa fmal di e heat, apenas 0.39 punto 
a separa di dos te cu di cuatro luga, y 
no por descarta cu e atleta di 30 aña 
lo prepara pa bin bek den Double 
Elimination. 

Den termino di e carera pa e titulo 
IWT, e salida di Hauser di semifmal 
ta nifica cu e lider actual - Mariah 
Andres - no ta castiga completamente 
pa su salida den quart final, y e Spaño 


ainda ta keda aden cu un chens pa bay 
cu e titulo mayor. Sinembargo, e sa 
cu e lo mester mehora su rango den 
double, mientras Arrianne Aukes, 
kende a yega na e evento cu rango #2, 
ainda ta den e competencia. 

Resultado 2019 Mercedes-Benz Alo- 
ha Classic - Women's Single Elimina- 
tion 

lst Sarah-Quita Offringa (ARU 
Starboard / NeilPryde / Maui Ultra 
Fins) 

2nd Iballa Moreno (ESP | Severne / 
Severne Sails / Maui Ultra Fins) 

3rd Motoko Sato (JPN | Starboard / 
Severne Sails) 

4th Lina Erpenstein (GER | Severne 
/ Severne Sails) 

5th Angela Cochran (USA) 

5th Tatiana Howard (USA | Quatro/ 
Goya Windsurfmg) 

Potret: 297sports 



RCA ta bolbe dedica wega 
na pashentnan di cancer na 
pecho 


ORANJESTAD - Diado- 
mingo atardi den luna di 
conscientisacion, e Trico- 
lornan di Solito a bolbe 
haci un bunita gesto, dedi- 
cando e wega vs Caravel 
na tur pashent di cancer 
na pecho. A hunga e par- 
tido cu meanan ros. 

E prome gesto tabata na aña 
2016 ora a haci un dedica- 
cion special na tur luchado 
di e malesa, en particular na 
ex arquero di ekipo RCA 
Damas, Mayra Werleman, 
awe den feliz memoria. 

Ta importante pa como ser 
femenino y masculino haci 


check-up rutinariamente 
cerca dokter pa di e forma 
aki, si detecta un iregulari- 
dad, por trata esaki na tempo. 

RCA a gana Caravel cu e 
score minimo di 1-0 un 
bunita gol di Jean-luc Ber- 
gen. Tricolores ta perfecto 
cu 12 punto den 4 wega y ai- 
nda no a ricibi gol encontra. 
Proximo ta e gran clasico di 
Aruba RCA vs Dakota diado- 
mingo 3 di november 8or di 
anochi. Un tabla lo bula den 
Centro Deportivo Guillermo 
Prospero Trinidad. 

Potret di 297sports 

A22 lHENDE 


Car Show organisa pa Mustang Sport Boys 



ORANJESTAD - Diasa- 
bra ultimo, riba Linear 
Park a tuma luga e sorteo 
final di e rifa di Mustang 
Sport Boys, cu entreteni- 
mento musical, pero tam- 
be cu un tremendo show 
di auto. 

Un Linear Park cu sigur mas 
cu 100 auto. Tambe por a 
tuma nota presencia di algun 
motorcyle club, cu a display 
nan brommer nan uzando 
luznan special pa pone enfa- 
sis riba e diseño y pintura di 
nan brommer. 


Lesnan cu a bin presencia e 
car show a haya chens di saca 
potret, wak interior di e au- 
tonan, varios a te hasta habri e 
hood pa asina por a wak kico 
tur tin den e motor di e auto. 
De bes en cuando por a scu- 
cha tambe algun tabata wordo 
cendi, pa haci tiki ‘desordo’ 
cu e motor. 

Den su totalidad Mustang 
Sport Boys ta mira atras riba 
un evento super exitoso, cual 
unicamente tabata posibel 
cu ayudo di hopi persona, 
mucho hopi pa menciona. 
Na cada un persona cu a tuma 


su tempo pa a prepara nan 
auto of brommer, e pueblo 
di Aruba cu tabata presente 
na Linear Park, un danki na 
boso cada un. 

E combinacion di potretnan 
ta ilustra algun di e autonan 
cu tabata presente. 

Parlamentario Endy Croes (MEP): 

‘Ta manda carta pa Parlamento y ta cancela su biahe di trabou pa Parlatino’ 



ORANJESTAD - Parla- 
mentario Endy Croes e 
siman aki lo manda un 
carta pa Parlamento pa 
cancela su biahe di trabou 
y cu e peticion pa Griffier 
manda notifica Secretario 
di Parlatino di su decision. 
Segun Croes, como vice 
presidente di comision di 
Asuntos Politicos’ tin un 
reunion riba agenda pa 
7-9 di november proximo. 

Como vice presidente of 
presidente di cualkier comis- 
ion ta di vital importancia bo 
presencia pa asina atende e 
topiconan cu ta riba agenda. 
Den e caso aki, Croes por a 
tuma nota di e lista di Parla- 
mentarionan cu ta biahando 
pa e fecha ariba menciona 
tanto Benny Sevinger, Robert 
Candelaria y Arthur Dowers 
di AVP nan nomber ta apa- 
rece riba dicho lista. 

Clan di AVP ta biaha busi- 
ness class 

Croes ta sigui splica cu sem- 
per cu el a asisti na reunion- 
nan na Parlatino - mayoria 
parti na Panama - el a exigi 
Parlamento pa cumpra su 
ticket den clase economico, 
esta un ticket di alrededor di 
Afl. 800 florin y ta sinta patras 
den avion cu tur pasahero. 


Sinembargo, por tuma nota 
cu e ‘Clan’ di AVP incluy- 
endo Sevinger ‘sospechoso’ 
principal cu 5 cargo den e 
caso di Avestruz, Candelaria, 
tur a exigi ticket den ‘busi- 
ness class’ cual tin un costo 
di casi Afl. 3000,- pa persona. 
Croes na prome luga no kier 
subi avion cu ningun sos- 
pechoso. Y ta rechasa total- 
mente pa biaha cu Sevinger 
den cualkier delegacion. Na 
di dos luga, no ta mira e sen- 


tido pa Parlamento mester 
paga tanto placa pa entre otro 
Sevinger y Candelaria bay 
Panama. Nan no tin ningun 
voorzitterschap den ningun 
comision y como sospecho- 
so, Parlamento no mester ni 
paga pa Benny biaha. Ningun 
pero ningun hende por con- 
vence mi lo contrario. 

Probechando di placa di 
pueblo 

Croes ta mira esaki di tal 


manera cu como sospechoso 
bo mester rendi honor na nos 
instituto Parlamento y na bo 
mes. 

Ainda e presunto corupto 
Sevinger ta sigui probecha 
di placa di pueblo. Croes lo 
dirigi su mes na Griffier y 
na Presidente di Parlamento 
pa trata e caso aki cu urgen- 
cia den CHA esta Commisie 
Huishoudelijke Aangelegen- 
heden, pa tuma un decision 
cu ningun Parlamentario so- 


spechoso no por biaha rep- 
resenta Parlamento di Aruba 
riba custia di Parlamento. 
Croes ta studiando e posibili- 
dad pa manda un carta Parla- 
tino tambe pa splica nan bou 
ki condicion Benny ta bay- 
endo Panama y si Parlatino ta 
permiti un sospechoso oficial 
den corupcion den tipo di re- 
unionnan asina. 

AVP ta keda burla di nos 
sistema 

Aparentemente tin rumor- 
nan fuerte cu lo tin cuen- 
tanan bancario na Panama 
den e caso di Avestruz y kisas 
Benny ta uza placa di Parla- 
mento como ‘smoke screen’ 
cu conocemento di Cande- 
laria pa bay trata na stroba e 
investigacion andando? Kico 
ta e rol di Candelaria den 
esaki? Nos a compronde cu 
tanto na Panama y Miami 
tin cuentanan bancario cu a 
move hopi placa den e caso 
di Avestruz. Croes ta indigna 
con sospechoso di AVP ta 
keda burla di nos sistema y ta 
biaha riba custia di Parlamen- 
to den business class manera 
nada no a pasa. 

Croes ta termina bisando cu 
e lo keda haci su trabou pa 
para e bagamunderianan aki 
di AVE Simplemente no por! 


Parlamentario Endy Croes (MEP): 

‘CAFT ta duna advies pa aanwijzing, a pesar di a baha deficit di Eman’ 



ORANJESTAD - Parla- 
mentario Endy Croes ta 
duna su opinion despues 
cu a reuni personalmente 
cu CAFT diabierna ul- 
timo. A pesar cu dicho re- 
union di comision fiho cu 
CAFT ta uno ‘inhoudeli- 
jk’ y no por bay den pub- 
licidad cune, Croes kier 
vocifera su opinion. 

Recientemente a keda dem- 
ostra cu datonan concreto cu 
e maneho fmanciero di pais 
Aruba ta riba e bon rumbo. 
Tanto Minister di Finansas 
Xiomara Maduro y Minister 
Presidente Evelyn Wever- 
Croes ta nabegando y fah- 
ando duro den un barco cu 
nan a hereda mal mal pega 
na rand di bancarota for di 
man di Mike Eman y AVP 
Documentonan extra oficial 
y cifranan di Banco Central 
ta reenforsa esaki, esta cu 
desde 2010 pa 2017 Mike 
Eman y AVP a mas cu re- 
dobla e debe nacional pres- 
tando 2000 y 200 miyon esta 


2.2 biyon florin den nan fi- 
esta cu a destrosa nos fman- 
sas publico di tal manera casi 
ireparabel. 

Aruba bek riba e bon 
rumbo 

Bou di liderazgo di Wever- 
Croes y trabounan duro di 
Maduro a logra cuminsa 
pone e barco Aruba bek riba 
e bon rumbo. Den menos di 
dos aña a logra baha deficit 
di Mike Eman di -9.3% di 
GDP esta 405 miyon pa sola- 
mente -0.5% cual ta igual na 
solamente 25 miyon florin. 
Ta premira cu pa otro aña 


esta 2020 Aruba lo alcansa 
un surplus di +0.5% esta 
25 miyon. Momento nos 
alcansa e surplus, ta e ora ey 
fmalmente nos por cuminsa 
paga e debe di Eman y AVP 
cual Mike a grita cu e ta or- 
guyoso di e debe, pero nun- 
ca a bisa pueblo con lo bay 
pag’e. Banda cu den rapport 
di CAFT di 2 di september 
2019 nan ta admiti tur esa- 
ki y alabes nan ta admiti cu 
entradanan di gobierno pa 
cu e prome mita aña ta “on 
target” esta 51.2% y tambe 
CAFT ta admiti cu gastonan 
di gobierno ta 46.6%, esta 


bou di 50% cu ta tremendo, 
toch e Hulandesnan uzando 
strategia politico ta duna un 
advies na Koninkrijks Min- 
isterraad pa duna Aruba un 
aanwijzing. 

E abismo cu Mike a laga 
atras 

Croes no ta contento en ab- 
soluto cu esaki y a vocifera 
esaki na miembronan di 
CAFT. No por ta asina cu 
pa 8 aña largo Eman y tur 
su secuasenan a endeuda 
e pais aki cu deficitnan as- 
tronomico y desde 2015 cu 
CAFT tambe tabata t’ey nin- 
gun musca a bula y a duna 
nan liña laga nan bay. Awor 
cu tin un gobierno “dre- 
chi” di homber y muhenan 
balente pa drecha e caos, 
CAFT kier actua riba locual 
Croes ta considera mieren- 
neukerij. Croes ta bisa cu 
nos ta cana den pueblo y ta 
reconoce nan dolornan pero 
nos ta consciente tambe cu 
mester drecha Aruba y saca 
e pueblo aki di e abismo cu 


Mike a laga atras. Esaki ta 
exigi inteligencia pero un 
balans tambe pa bo no horca 
un pueblo. Nos tur sa cu 
cada baby cu nace awe tin un 
debe di 40.000 florin di debe 
riba su cabes. CAFT a con- 
firma esaki den su conferen- 
cia di prensa di januari 2019. 
Henter e pueblo tin un debe 
di 40.000 florin cu Mike a 
regal’e. Awor cu ehercicio- 
nan sobrehumano ta wordo 
haci asina mes CAFT ta 
duna conseho pa un aan- 
wijzing? Endy ta considera 
esaki actuacion di hendenan 
cobarde y na Hulandes bo ta 
yama nan lafaard. 

Croes ta splica di lo keda 
trata tur cu respet pero ta 
spera cu nan por compro- 
nde nos situacion y brinda 
sosten cu nan experticio sin 
mester keda menasa pa cos- 
nan chikito cual no ta yuda 
na nos relacion. Admiti boso 
fout tambe y ban sigui hunto 
dilanti Croes ta termina spli- 
cando. 

Mentor di Arubahuispa Rotterdam/Vlissingen: John Dirks 

Plan pa studia otro aña: ta di suma importancia pa 
inscribi pa camber na tempo! 


bjkdw 



DEN HAAG - Tur aña, 
Arubahuis ta ricibi un 
cantidad grandi di studi- 
ante cu ta bin Hulanda pa 
sigui cu nan estudio na un 
nivel mas halto. Un di e 
aspectonan crucial den e 
preparacionnan di e ho- 
bennan aki na caminda pa 
Hulanda ta esun di ‘busca- 
mento di vivienda’. John 
Dirks, mentor di Rotter- 


dam y Vlissingen kier a 
pone enfasis ariba e im- 
portancia pa studiantenan 
cu tin pensa di bin studia 
na Rotterdam pa cuminsa 
busca camber na tempo. 
Na tempo ta for di 3e havo 
ofjaar 2 EPI. 

Den e region di Rotterdam 
tin un scarsedad enorme di 
camber pa studiante, pues ta 


esencial pa inscribi bo mes 
na tempo via e websites di 
un di e “woningcorporat- 
ies”. Asina bo ta core menos 
riesgo cu na comienso di bo 
estudio bo no tin camber cu 
e consecuencia cu bo no por 
inscribi na Gemeente, bo no 
por haya bo BSN-nummer y 
bo no por sigui regla bo asun- 
tonan cu ta importante pa bo 
por cuminsa cu e aña escolar. 


John Dirks ta sigui splica cu 
studiantenan cu kier bin stu- 
dia na Rotterdam por registra 
nan mes na diferente web- 
sites. Tin websites special pa 
studiante cu prijs rasonabel 
manera: 

www.stadswonen.nl 
www.sshxl.nl 
www.holland2stay.com 
www. housinganywhere. com 
www.thestudenthotel.com/ 
rotterdam/ 

Tin algun corporacion priva 
cu tambe ta ofrece camber pa 
studiantenan solamente cu e 
prijs di huur ta mas halto: 
www.thestudenthotel.com/ 
rotterdam/ 

www.woonstadrotterdam.nl/ 
www.woneninrotterdam.nl/ 
www. woonnetrij nmond. nl/ 

Tambe bo por haña camber 
via websitenan regular di 
Rotterdam pero e cambernan 
no ta barata y ser cauteloso cu 


pagamento di antmano. 
www. kamernet.nl 
www. kamertj e. nl 
www. kamer s. nl 


Inscribi bo mes na tempo 
na diferente website y keda 
controla bo inscripcion regu- 
larmente pa asina bo hisa bo 
chensnan pa haya un cam- 
ber bon y ’pagabel’ na Rot- 
terdam. Esey ta e conseho di 
John Dirks. Pa mas informa- 
cion por tuma contacto cu e 
mentor na: 

Mobiel: +31 (0) 628461408 
of via Whatsapp 
Email: jdirks@ziggo.nl 
E informacion aki tambe 
ta riba e Facebook pagina 
Onderwijszaken di Áruba- 
huis y riba website di De- 
partamento di Enseñansa di 
Aruba. 

E potret ta cortesia di Cas di 
Aruba 


Universidad diAruba tapresenta 

Dia di informacion pa futuro studiantenan 


ORANJESTAD - Univer- 
sidad di Aruba ta invita 
tur studiante di Colegio 
Arubano, International 
School of Aruba, avond 
HAVO/VWO, EPI y di tur 
esunnan cu ta interesa pa 
inicia un estudio di ense- 
ñansa avansa na Aruba, pa 
asisti na e mainta di in- 
formacion cu ta tuma luga 
diasabra 6 di april 2019 di 
9:30am pa l:00pm. 

Riba e dia aki lo duna infor- 
macion di e Facultad di Dere- 
cho (Faculteit der Rechtsgel- 
eerdheid - FdR), Facultad Fi- 
nanciero Economico (Finan- 
cieel Economische Faculteit 
- FEF), Facultad di Turismo 
y Maneho (Faculty of Hos- 
pitality and Tourism Man- 
agement Studies - FHTMS) 
y Facultad di Arte y Ciencia 
(Faculty of Arts & Science - 
FAS) y SISSTEM, cual ta nos 
programa nobo cu a cuminsa 
e aña aki na augustus 2019. 
Riba e dia aki tur studiante cu 
ta interesa pa studia na Uni- 
versidad di Aruba, e proximo 
aña academico tin oportuni- 
dad tambe pa haya informa- 
cion general y lo tin oportun- 
idad pa papia cu studiante y 
docente nan di e facultad nan. 

Awor cu orguyo nos por bisa 
nos tin cuater facultad cu 11 


programa y un aña di pre- 
paracion (Academic Foun- 
dation Year). Nos programa 
mas nobo ta SISSTEM (Sus- 
tainable Island solutions 
through science, technology, 
Engineering and Mathemat- 
ics). 

E estudio aki lo ta den coop- 
eracion cu KU Feuven (Bel- 
gica), University of the West 
Indies (Jamaica) y Oregon 
University (USA). Un isla cu 
tin un solucion sostenibel por 
medio di ciencia, tecnologia, 
ingenieria y matematica lo 
incorpora polisa nan sosteni- 
bel riba un nivel academico. 
Asina por duna sosten na tur 
luga nan chikito y na mesun 
momento educa e sector lab- 
oral cu tin e capacidad y habi- 
lidad pa haci e polisa nan aki 
un realidad. 

Nos ta brinda e graduadonan 
di scol secundario y otro inte- 
resado e oportunidad pa por 
aplica y asina sigui un estudio 
pa obtene un titulo na nivel 
di ‘Bachelor’ of ‘Master’. 
Orguyosamente nos tin un 
relacion estrecho y bon cu 
diferente Universidad/Hoge- 
school Hulandes, Universi- 
dad Mericano y cu otro uni- 
versidad acredita den region. 

Como studiante di Univer- 


sidad di Aruba no solamente 
bo por haci un programa 
di intercambio pero tambe 
bo por bay haci bo pasantia 
(stage) afo. Pa esaki tambe 
nos tin acuerdo cu Universi- 
dad nan di Hulanda y Merca 
pa yuda supervisa y guia nos 
studiante nan cu opta pa haci 
esaki. Esaki ta un muestra di 
e crecemento di Universidad 
di Aruba den e ultimo aña 
nan. E convenionan cu Uni- 
versidad di Aruba ta cera cu 
universidad reconoci mundi- 
almente ta na bienestar di tur 
nos studiantenan. 

Bo futuro ta den bo man! 

Universidad di Aruba kier a 
invita un y tur cu ta interesa 
pa pasa e mainta aki pa haya 
tur informacion necesario pa 
asina por haci un bon esco- 
gencia pa nan futuro. Mayor 
cu tin yiu na scol secundario 
tambe ta bon bini pa haya sa 
mas tocante e estudio cu nan 
yiu ta desea di haci y asina por 
yud’e scoge e pakete adecua- 
do na scol secundario. Cu un 
bon pakete esaki lo facilita e 
admision na un di e facultad- 
nan mas lihe. E mainta aki lo 
tin hopi informacion valioso 
cu lo wordo duna y p’esey 
mes ta importante pa atende 
e dia aki pa asina por tuma 
un decision corecto tocante 
bo futuro! 


Programa: 

9:30am - Porta ta habri. Por 
papia libremente cu docente 
y studiante na e booth di in- 
formacion. 

10- 1 lam - Prome ronda di 
presentacion di tur programa 
ofreci na Universidad di Aru- 
ba 

11- ll:45am - Pauze. Opor- 
tunidad pa pasa na e booth di 
cada programa y cera conoci 
cu Center for Fifelong Fearn- 
ing, Service Club y oficina di 
asuntonan internacional. 
ll:45am-12:145pm - Segun- 
do ronda di presentacion di 
programa ofreci na Universi- 


dad di Aruba (ripiticion). 

Di parti studiante nan y staf/ 
personal di Universidad di 
Aruba nos kier un biaha mas 
invita tur esnan cu lo ta inte- 
resa of no sa ainda kico nan 
kier studia pa bin join nos di- 
asabra dia 6 di april pa asina 
bo haya tur informacion di 
kico tur bo por haci aki mes 
na Aruba! Pa mas informa- 
cion por yama: 526-2200 of 
manda un email na osa@ 
ua.aw of bishita nos website 
www.ua.aw, nos Facebook of 
Instagram. 

Participacion di Comision di Santana: 

Santana lo ta habri henter e siman aki 



ORANJESTAD - Teniendo cuenta cu Dia di Tur Defunto, diasabra awo, dia 2 di 
november, Pastor Jairo Maduro, Pastor di Parokia y Sr. Sixto Vrolijk, President di 
Comision di Santana ta participa na tur esunnan cu tin nan defuntonan dera den 
santana ‘Santa Maria’ y ‘Pastoor de Vries’ cu tur dos santana lo ta habri henter e si- 
man aki, for di 7:00 di mainta pa 7:00 di anochi. 

Esaki ta pa duna oportunidad na un y tur pa bin drecha of haci graf y box di nan defunto stima 
limpi. E siman aki no mester busca permiso special di Comision pa traha den santana. Comis- 
ion lo aprecia pa ora caba di traha pa laga e luga limpi y deposita tur sushi den e bakinan grandi 
cu tin disponibel. Masha danki di antemano. 


Misa na honor di Tur Defunto 



ORANJESTAD - Diasa- 
bra, dia 2 di november, 
cuminsando pa 6:30 di 
atardi lo tin un proce- 
sion riba e parking lot di- 
lanti entrada principal di 
Misa. Lo sali den proce- 
sion cu un caha di morto 
simbolico cu tin envelop 


cu nomber di defuntonan 
pa kende famianan a laga 
haci misa. 

Esaki ta e dia cu ta recorda 
tur esunnan cu a bay dilanti 
pa un bida miho. Pa cristi- 
annan creyente, morto no 
tin e ultimo palabra, pasobra 


difuntonan ta destina pa un 
resureccion glorioso pa biba 
cu Cristo Resucita den tur 
eternidad. Fe den promesa 
di Dios, cu tin bida eterna ta 
loke ta consola y conforma 
tur esunnan cu a perde un ser 
stima. 

Famianan corda riba bo de- 
funtonan, bishita nan graC 
kelder regularmente, man- 
tene nan luga di sosiego lim- 
pi, hiba un flor y haci oracion 
pa nan descanso eterno. 

Bin cu potret di defuntonan 
stima pa Pastoor bendiciona 
nan durante misa. Pastor Jai- 
ro Maduro ta haci un invita- 
cion general na tur famia pa 
asisti na e Sacrificio di Misa 
pa honra nan difunto. “Si nos 
muri cu Cristu, nos lo biba 
cu n’E. Si nos persevera te na 
fin, nos lo reina cu n’E”. 

II Timoteo 2:11-12A. 

Paz y bendicion di Dios sea 
semper cu boso. 



NO CONTRIBUICU E CIFRA 01 VICl 
DEN ACCIDENTE 01TRAFICO 


Pone bon TINOI 
ora bo ta STUUR 


Like us on 
Facebook 



facebook.com/bondianotida 


Aux < :>r;a 






u Señor ta mi wardador, 
pues mi’n tin falta di nada 
Den cunucu di yerba berde 
e ta ponemi sosega. 

E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos kier anuncia 
fayecimento di nos ser keri: 



Aura Elisabeth 
Maduro-Krozendijk 

*23-01-1930 - f26-10-2019 
Acto di entiero lo wordo anuncia despues 



ra. 




Lo E seka tur lágrima for di nan wowo, I 
morto lo no eksisti mas: lo no tin nada di 
rou, nada di yoramento, nada di dolo mas, 
pasobra tur kos di antes a pasa bai. 

Rev. 21:4 

Cu dolor na nos curason, nos ta anuncia 
fayecimento di nos yiu, mama, wela, ruman 
y amiga stima 



Camela Marieta Maduro 

Mihor conoci como 
‘Pamela’, ‘Pam’ of ‘Mama’ 
*23-09-1955 - t26-10-2019 

Acto di despedida lo wordo anuncia 
despues 

B HJ”* 



ora 




Laga tur loke ta spera mi ta 
bunita 

Laga tur locual cu mi 
encontra na caminda ta 
bunita 

Laga tur locual cu mi laga 
atras keda bunita y 
Laga esakinan termina den 
tur buniteza. 

Cado Wever. 



Cu honda pena pero conforme cu boluntad di 
Dios y cu’n enorme gratitud pa tur loke e’la hasi 
y nifica pa nos, nos ta anuncia fayecimento di 
nos ser keri: 

Benancio Obispo Angela 

Mihor conoci como 
‘Shona’, ‘Shon Naka’ of ‘Mo Naka’ 

Vdo. di Sra. Leoncita Rosa Angela-Figaroa 
Ex empleado d Lago y di Coastal 
*09-l 1-1932 - f24-10-2019 

Na nomber di su: 

Yiunan: 

Swinda y John Brahim 
Rudolfo “Rudy” y Maggie Nieuwkerk 
f Sonia y Edwin Trimon 
Venancio “Vi” y Ruud Demmers 

Nietanan: 

Lara Brahim y Rogier Konings 
Vania Brahim y Bassim Hammoud 
Almira Brahim y Jeroen Vrouenraets 
Rosaida Brahim 

Nieto: 

Richard Trimon y Raymeline Ellis 

Bisanieto(a)nan: 

Matthias Konings, Gisele, Johan y Ammar 
Hammoud, Raydrich Trimon 

Swa y cuñanan: 

Gregorio Lampe 

Eleonora “Nora” Angela-Delaney y famia 
Maria Lucrecia “Grace” Angela-Maduro y famia 

Ihanan: 

Maikel Figaroa, Lourdes da Silva, Lourdes Kelly 
y Juan “Poy” Angela 

Su ayudantenan cu a cuidela cu hopi amor y 
cariño 

Maria “Beltra” de Cuba y famia 

Sobrino- y sobrinanan, primo- y primanan, 
su bon bisiña y amistadesnan 

Demas famia: Angela, Figaroa, Brahim, 

Trimon, Nieuwkerk, Demmers, Konings, 
Hammoud, Vrouenraets, Ellis, Lampe, Dirksz, 
Koolman, Delaney, Maduro, Kelly, Tromp, da 
Silva, Kock, Werleman, Willems 

Ta invita pa acto di entiero cual lo tuma 
lugar na Misa Santa Anna na Noord diabierna 
1 di november 2019 di 9or pa llor di 
mainta. Despues lo sali pa Santana Catolico 
na Noord. 

Condolencia lo tuma lugar na Royal Funeral 
Home diahuebs 31 di oktober 2019 di 7or pa 
9or di anochi. 

Enbes di flor of krans lo tin un box 
disponibel pa donacion pa Huize Maristella. 

Si encaso cu den nos tristesa nos por a 
lubida algun famia of conoci nos ta pidi nos 
mas sincero disculpa. 

Ta duel nos cu despues di entiero nos no por 
ricibi bishita di condolencia na cas. 



“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu inmenso tristeza pero conforme cu boluntad di 
Dios nos ta anuncia fayecimento di mi casa, nos 
mama, nos wela y ruman 



Margaretha Sofia Muyale- 
Steenen 

Mihorconoci como: ‘Rica’ 
*29-07-1933 - f25-10-2019 


Na nomber di: 


Su casa stima: Wagib E. (Buchi) Muyale 

Su yiunan: Suyen y Donald Pieters-Muyale 

Raquel Muyale y Paul Sneek 
fWagib Elias Muyale Jr. 

Johnny Castro 


Su nietonan: Wagib Thiel y Joanne 

Eva Thiel y Jose 
Rocky Donker y Emy 
Lindsey y Grace Castro 


Su rumannan: fElva y fNadi de Cuba-Steenen 

Magda Steenen 
Mario Steenen 

flvonne y fHans Wiersma-Steenen 
Evelina Raven-Arends y famia 
Ulrica Arends y famia 
Jane Raven-Arends y famia 
Griselda y Rients van 
Amerongen-Arends y famia 
Ethlyne Arends y famia 
Mario y Giselle Arends-Wever y famia 


Su sobrinonan: Zelda Steenen, Thalia Croes- 
Wiersma, Randolph Wiersma, Marc Steenen, 
Maghalia Steenen, Clifford Richardson y Kassy y 
Enoch Steenen 

Swa y cuñanan: Maikel y Carmen Muyale 
Chicha Arends-Muyale 
Jossito y Milly Muyale 
Nibia y Jaime Kelly-Muyale 
Maria Gei 

Su ayudantenan: Cecilia Howell, Angela Narvaez y 
Belinda Saurith 


Demas famia: Muyale, Steenen, Pieters, Thiel y 
Donker 

Oportunidad pa condolencia: Aurora Funeral 
Home, dialuna 28 di october di 7or pa 9or di 
anochi. 

Ta invita pa e acto di entiero cu lo tuma lugar 
diamars 29 di october 2019 di 2or pa 4or di atardi 
na Aurora Funeral Home, despues saliendo pa 
Santana catolico na Playa. 

Nos disculpa nos no por ricibi bishita di 
condolencia na cas prome ni despues di entiero 





“Laga tur locual ta sperami ta bunita. 

Laga tur locual cu mi encontra na caminda ta bunita. 
Laga tur locual cu ta rondona mi ta bunita. 

Laga tur locual cu mi laga atras keda bunita. 

Y laga esakinan termina den tur buniteza.” 

Cu honda pena , pero conforme cu boluntad di Dios nos 
ta anuncia fayecimiento di nos mama, ruman, wela y 
bisa-wela: 



Sra. Maria Magdalena 
Winterdaal 

*23 September 1943 - f26 October 2019 

Na nomber di su: 

Yiunan: Joaquin Peña 

Feliziana y Austis Gibbs-Peña 
Edna y Lisandro Gil Barrios-Peña 
tRaul Peña 

Edwin y Sita Peña-Thiel 

Maria Eugenia y Cedric Latham-Peña 

Tata di su yiunan: fLuciano Peña 

Nieto(a)nan: Julissa, Jurissa, Chordania, Kimberly, 
Genesis, Raul, Jerwin, Jereleen, Michelene, 

Andrews, Fabio y Natasha. 

Bisanieto(a)nan: Emilienne, Xiomira, Brandon, 

Zoey, Jaysley, Kayley, Eva-Luna, Jenylaine, 

Adriaan, Jaylon, Javon y Arden. 

Rumannan: 

tNazaria (Sarita) Tromp Winterdaal y famia 
tJose Winterdaal 

tFacundo (Max) Winterdaal Franken y famia 
tJuan (Chinto) Winterdaal y famia 
Teresita (Sita) Winterdaal y Rudolfo Rafine y famia 
Josefa (Chomena) Winterdaal y Jerry Karg y famia 
Pedro Winterdaal y Cristina Campo y famia 
Elira (Betty) y Pedro Arends Winterdaal y famia 
tGilberto (Nico) Winterdaal y famia 
Leonardo (Eddy) y Dilia Winterdaal Arends y famia 

Manera un nieto: John Arends 

Amiganan: 

Adelita, Sonia, Regina, Beatriz, Marina, Angelica 

Subrino y subrinanan, primo y primanan, comer y 
compernan, tur su bon bisiñanan su compañeronan, 
zusternan y dokternan di Huize Maristella, amigo y 
amiganan. 

Y demas famia: Winterdaal, Peña, Gibbs, Gil Barrios, 
Thiel, Latham, Ras, Carolina, Obispa, Guadarrama, De 
Cuba, Chompff, Kock, Van der Sadt, Policarpio, Van 
Lennep, Tromp, Paesch, Franken, Hoek, Van der Biezen, 
Wever, Werleman, Mackay, Croes, Arends, Rafine, 
Koeiman, Halley, Geerman, Semeleer, Orozco y Webb. 

Adres pa condolencia: Sabana Basora #26, dialuna, 28 di 
october 2019 di 7or pa 9or anochi. 

Ta invita pa e acto di entiero cu lo tuma lugar diamars 29 
di october 2019 di 2or pa 4or di atardi na Royal Funeral 
Home, despues saliendo pa Santana central na Sabana 
Basora. 

Nos disculpa si den nos tristeza nos por a lubida un of 
cualkier persona. 

Despues di entiero nos no por ricibi bishita di condolencia 
na cas. 

Sorteo # 6921 


5258 


4153 


4747 


Sorteo # 5965 


1237 


Sorteo # 670 


6271 



Sorteo # 4724 


8681 


Virgo 


KOfZSOjj 


Sorteo # 2569 


7050 


3414 


1566 



K 





Sorteo # 2726 


9557 


3416 


6135 



Sorteo # 2726 


0988 



Sorteo # 782 


1529 



Sorteo # 2726 


0267 


Sagitario 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 28 Oct 2019 Anochi 


101 * 0 . 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




J oker 

Letter 


560.000,- 




Sorteo # 4928 

0 

x Jackpot 

4 

x Match 4 

140 

x Atl. 8,00 


04 - 06 - 09 - 12-21 


Proximo J ackpot 


54.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


H 


450.000,- 



<»BBA|P.LUS 


Afl. 620.000,- 



DIARIO 


SUPER 

4 


8436 - 0832-2101 


0200 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 28 Oct 2019 Merdia 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


560.000,- 




Sorteo # 

0 

x Jackpot 

0 

x Match 4 

Q 

X Atl. 8,UU 


Proximo J ackpot 


53.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


H 


450.000,- 





Afl. 620.000,- 




Bo palabra lo yuda bo conkista y triunfa. E 
dia aki lo ta hopi importante pa bo. Loke bo 
sembra bo ta cosecha. No obstante, si bo kier 
logra algo positivo, uza palabra. Number: 13, 
19, 28 y 42. 

Lo bo duna un paso sigur den un situacion 
complica. Esaki ta un bon momento pa 
cuminsa cu cualkier proyecto, pero prome 
cu actua den forma demasiado rapido, pen- 
sa. Number: 12, 18, 27 y 41. 


Tauro 



Ta momento di actua. No di keda warda. 
Lo bay yega diferente comentario na bo ho- 
rea. Algun di nan ta totalmente mentira, por 
tanto, no bay duna credito na ningun hende. 
Number: 11, 17, 26y40. 

Geminis 

A yega e momento di obra cu determina- 
cion. Awe lo bo tin e tendencia di ta hopi 
excita y lo bo kier resolve rapidamente loke 
tabata pendiente. Tur cos mester ta esponta- 
neo. Number: 10, 16, 25 y 39. 



Cancer 


Awe bo wowonan lo habri pa amor. Bo ta 
bibando den loke por wordo considera como 
un periodo di reflexion. Un etapa caminda lo 
bo descubri kende realmente bo kier. Num- 
ber: 9, 15,24 y 38. 



Leo 


Luna lo duna bo e forsa pa expande bo hori- 
zonte. Bo ta den e ciclo inicial di luna y bo ta 
sinti bo mes inspira, alegre y feliz. Lo surgi 
scenarionan sentimental, social y laboral 
nobo. Number: 18, 24, 33 y 45. 



lfirgo 



E intuicionnan ey cu ta yegando lo cambia 
bo bida. Esaki ta hopi bon pa comparti cu 
bo sernan keri y considera e posibilidad di 
cuminsa un negoshi cu hendenan responsa- 
bel. Number: 7, 13, 22 y 36. 


Libra 


No worry cu comentarionan cu ta di mal in- 
tencion y lo bo tin un dia formidabel sin pre- 
ocupa bo mes loke otro hende bisa of pensa. 
Atardi lo trece sorpresa pa bo. Number: 6,12, 
21 y 35. 

Scorpio 

. Bo ta haciendo algo tribi of cu riesgo. Tuma 
J t tur loke ta sosode durante e ciclo actual aki 
cu diligencia y bon huicio. No lansa bo mes 
riba nada tribi cu por compromete bo trabao. 
Number: 5, 11, 20 y 34. 

Sagitario 

Bo reaccionnan por wordo mal interpreta. 
h Riba e dia aki, loke bo a desea lo ta casi con- 
cretisa di forma afectivo. Amor, pasion cu ta 
* ■ precisa un relacion ta bati den bo bida. Num- 
ber: 16, 22, 31 y 45. 

Capricomio 

Suavisa bo expresionnan y lo bo tin exito. Lo 
bo tin cu actua cu mas tactica na momento 
f di exigi bo derechonan y no reclama di un 
manera poco delicado na bo pareha. Num- 
ber: 14, 20, 29y43. 

nquario 

Un hende ta fout. E por ta abo. Baha cabes 
si ta necesario. E influencia di Solo cu e 
luna lo yuda bo scucha atentamente bo 
pareha, amigo y compañeronan di trabao 
cu pasenshi. Number: 3, 9, 18 y 22. 

EflSERVICIO 


bjkdw 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 

Pedro Gallegostraat 14 
Tel.297-582-2219 
Fax 588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Oduber 
Tel. 582 1780 


San Nicolas 

Dr. Vis 
Imsan 

warda 

San Nicolas: 

San Lucas 
Tel. 584 5119 


Servicio di Taxi 


Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

F.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule October 2019 


ARR 


DEPT 


BERTH 


SUN 


20 


FREEWINDS - DEPT. 


**** 


23.15 


E 










TUE 


22 


FREEDOM OF THE SEAS 


07.00 


21.00 


c 










WED 


23 


MONARCH 


06.30 


15.30 


B 



NORWEGIAN DAWN 

10.00 

19.00 

C 


ZUIDERDAM 

13.00 

23.00 

1 

FREEWINDS 

06.00 

**** 

E 










THU 


24 


CARNIVAL HORIZON 


07.00 


16.00 


B 




NORWEGIAN JOY 

08.00 

20.00 

C 








SUN 


27 


FREEWINDS - DEPT. 


**** 


23.15 


E 










MON 


28 


PACIFIC EDEN 


08.00 


16.00 


C 










TUE 


29 


CELEBRITY SUMMIT 


08.00 


17.00 


C 










WED 


30 


MONARCH 


06.30 


15:30 


c 



FREEWINDS 

06.00 


E 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 


107 


Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 


913 


Seguridad Nacional 

11911 


Cruz Cora 

582-2219 

BOTICA 


Aloe 

584-4606 

4 Centro Medico 

584-5794 

Central 

585-1965 

Dafeota 


588-7364 


Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 


583-8560 


UTILIDAD 

Setar 

117 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 10/28/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.34 

1.36 

1.38 

CHF 

178.73 

179.45 

180.25 

GBP 

2.22 

2.27 

2.33 

JPY 

162.33 

163.81 

165.46 

EUR 

195.86 

197.65 

199.64 

DKK 

25.47 

26.19 

26.99 

NOK 

18.32 

19.04 

19.84 

SEK 

17.38 

18.10 

18.90 

For amounts up to Afl. 100,000 

E tayer cu bo no por perde! AHRA tapresenta: 

Best Practices for Leading a Diverse Workforce cu Shirley Davis 


ORANJESTAD - Aruba 
Human Resources As- 
sociation ta presenta e 
tayer cu bo no por perde! 
Diaranson 6 di november 
proximo, nos lo organisa 
un tayer cu lo trata tema 
di Best Practices for Lead- 
ing a Diverse Workforce, 
esaki lo tuma luga den e 
grandioso Ballroom di La 
Cabana Hotel. E tayer lo 
cuminsa desde 8am te cu 
4.30pm. 



E tayer ta parti den dos tema, 
un di e tema nan ta e 4 Gen- 

eration Gap y Leadership Ex- 
cellence’ cual nos ta experen- 
ciando aki na Aruba, pero no 
na Aruba so sino cu mayoria 
organisacion rond mundo 
tambe ta trahando ariba e 
tema aki. 

Un tiki di kico ta ‘Genera- 
tion Gap’e ta e division en- 
tre di Young Professionals 
y Old Professionals. Cada 
generacion tin experiencia 
nan completamente dife- 
rente y cu tin biaha te hasta 
nos por bisa diferencia den 
conocemento. Esaki por 
trece conflicto entre e dife- 
rente generacion nan. Actu- 
almente nos ta trahando cu 5 
diferente generacion imagina 
cu esaki por trese conflicto of 


discrepancianan grandi den 
maneho y operacionnan den 
un organisacion. 

Sin laga afo ‘Leadership Ex- 
cellence’ cual ta diseña pa 
prepara y ekipa full un organ- 
isacion pa asina por maneha 
exito y promove empleado 
pa asina por sinti su mes mas 
comprometi y productivo y 
bira un Lider Excelencia. 

Si abo por reconoce e tema 
aki na bo trabou nos kier a 
invita bo pa asisti na e tayer 
aki cual lo ta yena cu hopi in- 
formacion valioso. E tayer aki 
tin un invitado special kende 
ta e orador principal, Sra. dr. 
Shirley Davis, kende tin di 
mas di 20 aña di experiencia 
cu un variedad, conocemento 


y exclusividad extenso den e 
tema di Leadership. Sra. Da- 
vis tabata un invitado na nos 
Future of Work conference 
aña pasa, y tabata un di e ora- 
dornan mas gusta door di e 
publico presente y e ta join 
AHRA un biaha mas cu un 
programa mas extenso. 

Pa nos haci e tayer aki uno 
exito rotundo nos ta invita 
tur gremio, bin y pasa un dia 
inspiracional y educativo! 

Pa reservacion of pa cualkier 
informacion adicional por 
tuma contacto cu sra. Cavril 
Martijn Rombley 561-0594 
of cu Sendy Oduber na 597- 
5583 y por email nos tambe 
na treasurerahra@gmail. 
com. 


1 di november ta ultimo dia pa inscribi den 
Aruba Beach Tennis Open 2019 


ORANJESTAD - Pre- 
paracionnan ta andando. 
Si pasa banda di Bush- 
iri, lo bo tuma nota cu 
ya a cuminsa cu set up di 
diferente aspecto pa cu 
e evento deportivo mas 
grandi cu ta tuma luga na 
Aruba. E evento numer 
1 di mundo pa loke ta e 
deporte di Beach Tennis. 
Nos ta referi na e Aruba 
Beach Tennis Open 2019. 

Entre 9 y 17 di november, 
mas cu 1000 deportista den 
e deporte di Beach Tennis lo 
ta participando den diferente 
categoria. Mirando cu a hiba 
e evento na un sitio cu por a 


aloca mas veld, e organisacion 
a opta pa amplia e programa y 
a agrega mas dia acerca. Nor- 
mal ta conta cu un total di 7 
dia, pero e aña aki e weganan 
lo cuminsa desde diasabra 9 
november te cu diadomingo 
17 november, pues un total 
di 9 dia. 

Lo ta bai tin mas cu 40 veld, 
mas cu 1500 participante, 
35 diferente nacionalidad y 
$70,000 na premio. Ya por 
confirma cu e campeon nan 
di 2018 lo ta presente pa de- 
fende nan titulo. 

Un evento cu no mester mas 
di introduccion, sino unica- 
mente ta haci invitacion na 
henter pueblo di Aruba pa 


bin presencia e evento. Bin 
apoya nos deportista local- 
nan, cual ta hopi ta participa. 
Un recordatorio tambe ta bay 
pa esunnan cu ainda no a in- 
scribi, pa haci esaki prome cu 
dia 1 november ya cu esaki 
ta e ultimo dia pa por regis- 
tra. Debi cu ta un torneo cu 
ta wordo coordina y monitor 
pa International Tennis Fed- 
eration (ITF), mester sigui 
cu regla nan stipula mundi- 
almente. 

Pa mas informacion por 
bishita nos website www. 
arubabeachtennisopen.com, 
eyriba ta haya tur informa- 
cion necesario y inscribi pa 
sigura bo participacion 


Pronostico di Tempo 


Tempo: 

Parcialmente nubia cu un 
posibel awasero breve. 

Temperatura maximo 31 
grado Celsius 

Temperatura minimo 26 
grado Celsius 

Bahada di solo: 6:15pm 
Subida di solo: 6:32am. 

Biento: 

For di generalmente direc- 
cion oost y modera te basta 
fuerte; 

Forsa 4 te 5 (20 te 39km/ 
ora, 11 te 21 nudo) 

Den dia posiblemente 
fuerte den rafaga; 

Forsa 6 (40 te 50km/ora, 22 
te 27 nudo) 


Situacion general di 
tempo: 

Na e momentonan aki no 
tin disturbionan di impor- 
tancia pa e weer den region 
local. Den oranan di mar- 
duga y mainta trempan, hu- 
medad den atmosfera lo por 
produci un awasero breve 
localmente. Un proximo 
ola tropical lo drenta parti 
oost di Caribe den curso di 
awe. 

Condicion di lama: 

Olanan di lama lo ta for di 
direccion oost cu haltura 
di 5 te localmente 7 pia. Ta 
pidi ocupantenan di boto 
chikito y usuarionan di fa- 
cilidadnan di lama pa bay 
cu cautela riba lama y spe- 
cialmente na areanan di 



costa oost te noordwest, ya 
cu labaderanan for di noor- 
doost ta invadiendo awa- 
nan regional. Esaki lo haci 
e lama poco bruto na costa 
oost te noordwest cu ola- 
nan cu por peak te 9 pia. Pa 
motibo di esaki un aviso pa 
boto chikito y un high surf 
advisory* ta na vigor te dia- 
huebs atardi 6or. 

*high surf advisory = aviso 
pa tene cuenta cu ola halto 
na costa cu por trece peliger 
pa hende y propiedad. 


















































DIAMARS 29 OCTOBER 


fl30 lCIENCIA & TECNOLOGIA 


NDIA 


Pentagono ta otorga Microsoft contract pa $10 biyon 



SAN FRANCISCO (AP) 
— Pentagono a otorga Mi- 
crosoft un contract di $10 
biyon pa cloud comput- 
ing, rechasando Amazon, 
cual su oferta competitivo 
a ricibi critica di presi- 
dente Donald Trump y su 
rivalnan di negoshi. 

Oferta pa e enorme proyecto, 
conoci como Joint Enterpre- 
ise Defense Infrastructure, 
ofJEDI, a pone e gigantenan 
lider den tecnologia, Micro- 
soft, Amazon, Oracle y IBM 
contra otro. 

E contract enorme a hala 
atencion, impulsa pa specu- 
lacion trempan den e proceso 
cu Amazon lo ricibi e con- 
tract. Gigantenan di tecnolo- 
gia Oracle y IMB a pusha bek 
cu nan propio ofertanan y a 
protesta contra e proceso di 
oferta formalmente aña pasa. 
Oracle a reta e proceso den 
corte federal, pero a perde. 
Trump a drenta e discusion 
na juli, bisando cu e admin- 
istracion lo tira ‘un bista hopi 
largo’ riba e proceso, bisando 
cu el a tende keho. Trump 
frecuentemente a expresa 
su rabia contra Amazon y su 
fundado, Jeff Bezos, kende 
tambe ta doño di The Wash- 
ington Post. 

Secretario di Defensa, Mark 
Esper a retira di e proceso 


controversial siman pasa, ci- 
tando un conflicto di interes 
pasobra su yiu homber ta 
traha pa un di e companianan 
cu a haci un oferta inicial. 

E sistema JEDI lo almacena 
y procesa cantidad grandi di 
data clasifica, permitiendo 
militar Mericano uza inteli- 
gencia artificial pa agilisa su 
capacidad di planea y lucha. 
Un documento di strategia di 
cloud revela pa Departamen- 
to di Defensa aña pasa a pidi 
pa reemplasa e ‘sistema desar- 
ticula di informacion’ cu un 


servicio comercial di cloud 
‘cu lo empodera e luchado cu 
data y ta critico pa mantene 
e bentaha tecnologico di nos 
militar’. 

Pentagono a enfatisa den un 
anuncio cu e proceso tabata 
husto, y a cumpli cu regla- 
nan. A nota cu den e ultimo 
dos aña, a otorga mas di $11 
biyon den dies contract di 
cloud computing separa, y 
a bisa cu e contract JEDI 
‘ta continua nos strategia di 
un ambiente multi-vendor 
multi-cloud’. 


E contract ta un victoria 
grandi pa e negoshi di cloud 
di Microsoft, Azure, cual pa 
largo ta purbando di alcansa e 
lider den mercado, Amazon 
Web Services (AWS). Ama- 
zon a bisa cu tabata sorprendi 
pa e decision. 

“AWS ta e lider obvio den 
cloud computing, y un eval- 
uacion detaya puramente 
riba e ofertanan comparativo 
claramente ta hiba na un con- 
clusion diferente”, vocero di 
Amazon, Drew Herdener a 
bisa. “Nos ta keda compro- 


meti na contmua mnovacion 
pa e campo di bataya digital 
nobo unda siguridad, eficien- 
cia, resiliencia y escalabilidad 
di recursonan por ta e dife- 
rencia entre exito y fayo.” 
Segun un reporte na juli di 
e compania di investigacion 
Gartner, Amazon tin casi 
48% di e mercado pa cloud 
computing publico, sigui pa 
Microsoft na di dos luga cu 
casi 16%. 

Durante e ultimo aña, Mi- 
crosoft a posicion su mes 
como un amigo di ehercito 
Mericano. Presidente Brad 
Smith a skirbi herfst ultimo 
cu Microsoft pa largo a pro- 
vee ehercito cu tecnologia y 
lo sigui haci esaki, a pesar di 
resistencia di empleadonan. 
Aña pasa, Google a dicidi di 
no competi pa e contract, 
bisando cu lo ta den conflic- 
to cu su principionan etico 
pa cu inteligencia artificial. 
Empleadonan di Google ta 
particularmente vocal den 
protesta e participacion di e 
compania cu contractnan di 
gobierno. 

“Ta un cambio den paradig- 
ma pa Microsoft gana JEDI”, 
segun Dan Ives, managing 
director di Wedbush Securi- 
ties. 4t Y ta un golpi fuerte pa 
Amazon y Bezos.” 


Merca ta propone pa corta fondo pa ekipo 
di telecomunicacion Chines 


Adobe ta continua su 
servicio na Venezuela 



MERCA (AP) - Regula- 
donan Mericano a pro- 
pone corta fondo pa ekipo 
Chines den rednan di tele- 
comunicacion Mericano, 
citando menasa pa siguri- 
dad. 

Federal Communications 
Commission (FCC) lo vota 
otro luna riba un propuesta 
pa prohibi companianan di 
telecomunicacion uza sub- 
sidio di gobierno pa paga pa 
ekipo di red for di Huawei y 
ZTE. E movida mas tanto ta 
afecta companianan chikito 
y rural, ya cu companianan 
grandi Mericano no ta uza 
ekipo di e companianan 
Chines en cuestion. 

E agencia tambe ta explorando 
e impacto di rekeri compani- 
anan pa elimina nan ekipo di 
Huawei y ZTW actual. Gobi- 
erno ta buscando comentario 
tocante con e por yuda com- 
panianan fmancieramente si 
mester haci esey. Legislacion 
den congreso a propone pone 
$700 miyon te $1 biyon na 


banda pa companianan di 
telecomunicacion reemplasa 
nan red. 

Un grupo comercial pa com- 
panianan wireless chikito ru- 
ral, a bisa cu lo costa te cu $1 
biyon pa su decena di com- 
pania reemplasa nan ekipo 
di Huawei y ZTE. E ta bisa 
cu Huawei tin 40 cliente na 
Merca (Huawei tambe ta 
miembro di e grupo comer- 
cial, e Rural Wireless Asso- 
ciation). 

Gobierno Mericano a bisa 
cu Huawei ta representa un 
menasa di spionahe, pero 
no a presenta evidencia cu 
gobierno Chines ta uza su 
ekipo pa spiona. E compania 


ta nenga cu ta uza su ekipo 
pa propositonan asina. ZTE 
tambe a nenga cu China ta 
uza su productonan pa spio- 
na. Un reporte congresional 
na 2012 a marca ambos com- 
pania Chines como un riesgo 
di siguridad. 

Gobierno Mericano tambe ta 
presionando su aliadonan pa 
prohibi Huawei for di nan 
red y a restringi exportacion 
di tecnologia Mericano na 
Huawei. Huawei ta e prov- 
eedor di mas grandi mundi- 
almente di ekipo di teleco- 
municacion, como tambe un 
fabricante mayor di telefon 
celular. 



WASHINGTON (AP) — Compania di software Adobe 
ta bisa cu atrobe ta dunando servicio y productonan na 
Venezuela, despues di obtene un licencia di adminis- 
tracion di Trump pa esaki. 

E compania basa na California a anuncia e luna aki cu tabata 
cerando su cuentanan den e pais Sur Americano, citando me- 
didanan amplio di administracion di presidente Mericano, 
Donald Trump, cual ta prohibi companianan y individuonan 
di haci negoshi cu e gobierno socialista di Nicolas Maduro. 
Oficial di Adobe, Chris Hall a skirbi den e blog di e compania 
cu usuarionan por sigui haya acceso na e Creative Cloud y 
e portfolio di Document Cloud. Acceso na servicionan pre- 
mium lo keda restaura dentro di un siman. 

Adobe ta conoci pa software di grafico y multimedia, incluy- 
endo Adobe Acrobat, Photoshop y Adobe Flash. 

Awe durante Conseho di Minister na 
San Nicolas 


Gobierno kier sa kico por 
haci pa proyectonan por 
bira realidad 



ORANJESTAD - Prome 
Minister, Evelyn Wever- 
Croes a confirma cu awe 
ta tuma e prome Conseho 
di Minister na San Nico- 
las, manera Bon Dia Aru- 
ba a publica ayera. 

E1 a bisa cu e reunion aki ta 
uno special den cual nan ta 
invita e diferente partner, ya 
cu e ta manera un siguimento 
di e cumbre di luna pasa cu 
San Nicolas Business Asso- 
ciation a bin cune. 

Den e Conseho di Minister 
di awe nan a invita algun di e 
personanan cu a presenta nan 
proyecto. Logicamente nan 
no por a invita tur pa motibo 
di e tempo cortico. Aunke 
esaki ta e prome Conseho 
di Minister na San Nicolas, 
nan tin pensa di bin cu otro 
despues. 

E intencion di nan presencia 
den seno di Conseho di Min- 
ister no tin di haci cu un pre- 
sentacion di nan proyecto, 


sino mas bien kico e inver- 
sionistanan kier pa gobierno 
por haci pa nan por bira re- 
alidad nan proyectonan cu 
nan tin. M Nos kier tene di 
nan unda gobierno por yuda 
pa realisa e proyectonan," el a 
bisa na Bon Dia Aruba. 

Prome Minister Wever- 
Croes a bisa cu e proyectonan 
cu nan por mira durante e 
cumbre, nan tabata proyec- 
tonan hopi interesante. Al- 
gun ta proyectonan cu nan 
por weita cu por tuma hopi 
mas tempo y otronan cu por 
wordo implementa relativa- 
mente lihe. 

E1 a declara cu si a lo me- 
nos un, dos of tres proyecto 
lo wordo realisa na termino 
corto, e ta cambia full esce- 
nario economico riba nos 
pais y tambe e enfasis aki ta 
wordo poni pariba di brug 
na San Nicolas. Gobierno lo 
tene informa comunidad di e 
resultado di e reunion aki. 

David Smolansky: 

‘Venezolanonan no ta migrante economico, 
pero si por aporta na economia’ 



ORANJESTAD— Smo- 
lansky: “Esaki lo por ta 
un oportunidad pa trece 
un impacto positivo 
na nos paisnan bisiña 
manera Aruba unda por 
tin personanan cu lo por 
impacta positivamente 
e sociedadnan y eco- 
nomianan unda nan ta 
yega. Venezuela a con- 
tribui hopi na Aruba pa 
decadanan como turista. 
Awo mi ta kere Venezo- 
lanonan por contribui na 
Aruba si nan por contri- 
bui cu empleonan”. 

David Smolansky, coordi- 
nado di e grupo di trabou di 
Organisacion di Estadonan 
Americano (OEA/ OAS) ai- 
nda ta pidi gobiernonan di 
Aruba y Corsou pa cuminsa 
registra e Venezolanonan cu 
ta presente riba e islanan, 
cual si cont’e relativamente, 
tin e poblacion mas halto 
di Venezolano den region. 
Smolansky ta haya cu tur 
gobierno mester considera 
Venezolanonan como refu- 
giado y cu esaki lo sa di ben- 
eficia e paisnan unda nan ta 
yega. 

Durante un discusion riba e 
efectividad di e sancionnan 
emiti pa Merca pa asina 
purba presiona regimen di 
Nicolás Maduro na Center 
for Strategic and Interna- 
tional Studies, (CSIS) un 
di nos reporteronan a haya 
oportunidad pa combersa 
cu David Smolansky riba 
su recomendacion pa gobi- 
ernonan di Aruba y Corsou 
pa registra Venezolanonan 
cu ta huyendo e crisis na 
nan pais. 

‘Crisis di refugiado Vene- 
zolano di dos mas grandi 
(4.5 miyon) banda di Syr- 
ia (6.7 miyon) 

Esaki tabata den cuadro di 
un excursion educativo pa 
studiantenan di programa 
Organization, Governance 
& Management di Univer- 
sidad di Aruba, (UA) cual 
pa coincidencia Bon Dia su 
reportero a participa cune. 
Gradiciendo representan- 
tenan di Universidad di 
Aruba pa e oportunidad 
pa sinta cu studiantenan di 
UA, Smolansky a hiba dis- 
curso riba e situacion sin 
precedente cual Venezo- 
lanonan ta haya nan mes, 
cual actualmente ta e crisis 


migratorio di dos mas halto 
na mundo cu 4.5 miyon re- 
fugiado, banda di Siria cu 
6.7 miyon refugiado. Pa e 
rason aki OAS ta pusha pa 
considera Venezolanonan 
como refugiado, mirando 
cu nan no ta migra bolun- 
tariamente, si no cu ‘nan ta 
huy di e regimen’. 

Mirando alabes cu actual- 
mente tin estimado cu 15% 
di poblacion di Aruba ta 
consisti di Venezolanonan, 
cual ta e poblacion relativo 
mas halto den region, Smo- 
lansky ta haya importante pa 
gobierno di Aruba regula- 
risa e status di e personanan 
cu ya caba ta presente na 
Aruba pa asina nan por haya 
acceso na enseñansa, servi- 
cionan di salud y empleo. 
Mester tuma nota cu ya caba 
e number ta relativamente 
halto y dia pa dia Venezo- 
lanonan ta hayando manera 
pa sobrevivi riba e isla. Pues 
den e cuadro aki Smolan- 
sky su recomendacion ta 
pa yuda e Venezolanonan. 
“Cual si nos mira algun di e 
paisnan den region cu a haci 
e registracion caba, a mustra 
cu e tin efecto positivo riba 
e economia ora ta laga nan 
traha pasobra ta mustra cu 
nan ta exitoso”, Smolansky 
a splica. 

‘Venezolanonan a contri- 
bui como turista y lo por 
sigui contribui si regula- 
risa nan’ 

Cu e regularisacion di e 
status legal aki, cual Smo- 
lansky ta haya no lo tarda 
mucho ‘no mas largo cu 
un luna’, lo trece un calma 
temporario pa e personan- 
an pero mas ainda cu esaki 
lo ta un oportunidad pa e 
paisnan den region. “Esaki 
lo por ta un oportunidad 
pa trece un impacto posi- 
tivo na nos paisnan bisiña 
manera Aruba unda por tin 


personanan cu lo por im- 
pacta positivamente e so- 
ciedadnan y economianan 
unda nan ta yega. Venezuela 
a contribui hopi na Aruba 
pa decadanan como turista. 
Awo mi ta kere Venezolano- 
nan por contribui na Aruba 
si nan por contribui cu em- 
pleonan”. 

Sinembargo mirando es- 
aki gobierno di Aruba no 
a mustra interes den haci 
loke OAS a recomenda, 
uzando primordialmente 
e argumento cu Aruba no 
por carga e peso di tanto 
persona biniendo nos isla. 
Riba medionan social por 
mira e frase ‘no hay cama 
pa tanta gente’ ta saca cabes 
cada biaha e tema aki bin na 
luz, por ehempel. P’esey a 
puntra Smolansky con por 
bay balansa e posibel ayudo 
aki cu e miedo cu no lo bay 
tin suficiente capacidad pa 
acepta tanto persona, mi- 
rando Aruba su infrastruc- 
tura limita. 

E coordinado di OAS a re- 
acciona bisando cu aki e ta 
bolbe na e cifra relativo di 
15%, di un poblacion di 
mas o menos 100 pa 110 
mil. Esaki compara cu re- 
gion, ta basta abou. Asina 
mes e no ta haya cu Aruba 
mester haci esaki riba su 
mes. “Comunidad interna- 
cional mester cuminsa tuma 
mas responsabilidad”, Smo- 
lansky a bisa. Por medio di 
Union Europeo por ehem- 
pel lo por percura cu Aruba 
haya e fondonan necesario 
pa regularisa e Venezo- 
lanonan sin cu esaki mester 
bira un peso pa gobierno di 
Aruba. Na fm di dia Smo- 
lansky no ta mira e ayudo 
temporario aki como e so- 
lucion berdadero ‘pasobra 
claramente e unico solucion 
ta pa reestablece democracia 
na Venezuela’. 

